
QU;E  A  CUDWORTHO 

IN  SYSTEMATE   INTELLECTUALI  CELEBRATUR. 


§  L   Cuclwortlii  de  atomistica  doctrina  sententia. 

Si  totam  Cudworthi  disciplinam ,  dignam  quidem 
quae  a  philosophis  attente  consideretur,  paucioribus 
tamen  apertam  meditaremus  penitus  indagari,  haud 
dubio  propositum  illud ,  quum  vires  nostras,  tum 
hujuscemodi  dissertationis  modum  excederet.  Nam , 
quum  omnes  fere  partes  philosophiae  Cudworth-js 
tractaverit,  neque  ulla  sit  ex  iis  quae  maximi  ha- 
bentur  momenti  quaestionibus,  de  qua  non  prolixe  et 
ingeniose  disseruerit,  quum  in  libro  suo  tam  copiose, 
tam  subtiliter  in  atheos  disputaverit ,  ut  nullum  fuerit 
opus  in  his  temporibus  accuratius  de  Deo  scriptum  , 
nisi  Leibnitzii  Theodicen  excipias,  nimiam  hanc  operis 
molem  ferre  non  valemus.  Quod  si  quis  illa  omnia 
de  philosophia  a  Cudwortho  scripta  et  omnes  prae- 
sertim  illius  de  theologia  opiniones  propius ,  quam 
antea  tactum  est,  perscrutari  affectaverit ,  hunc  pro- 
fecto  dicam  gravissimum  opus  et  fere  intactum  in- 
gressurum.  Mihi  vero  quum  haec  majora  sint  quam 

ut  in  ista  dissertatione  vel  leviter  tacta  percurram, 
satis  erit  si  de  opere  tanto  quaestiunculam  unam  de- 
tractam  pro  viribus  meis  agitem,  et  neglectam  ita 
viam  audacioribus  monstrem. 

Legitur  scilicet  apud  Cudworthum  dissertatio  quae- 
dam ,  qua3  de  generatione  rerum  naturalium  tractat ; 
de  vita  naturse  plastica  inscri-bitur  (2) :  quee  quidem 
qusestio,  quum  inter  philosophos  tum  maxime  agi- 
taretur,  prsecipuam  nomini  auctoris  iaudem  attulit. 
Cudworthus  enim,  etsi  parum  opera  ejus  trita  sint, 
celebritatem  tamen  mediatoris  nescio  cujus  plastici  doc- 


(1)  Quum  duplex  sit  apud  Cudworthum  quaestio,  una  quae  praecipue  ad 
philosophiam,  altera  quae  ad  theologiam  spectat,  theologicam  quaestionem 
in  dissertatione  nostra  omittimus.  Cudworthuscaeterique  qui  cantabrigenses 
theoiogi  dicuntur  (Henricus  Morus,  Theophilus  Galeus,  ThomasBurneius) 
ut  Platoni  ardentissime  in  philosophia  addicli ,  ita  in  theologia  httiludi 
nariis  favisse  habentur.  De  illis  haec  in  Gilberto  Burneto  (  History  of  our 
time,  1.  II )  reperimus. 

«  Hi  omnes,  et  qui  ab  illis  instituti  erant ,  id  primum  agebant  unice,  ut 
accuratius  quam  adhuc  factum  erat,  in  naturam  rerum  inquirerent.  Re- 
sistebant  eae  aitera  parte  superstitioni ,  ex  altera  enthusiasmo.  Formam 
imperii  ecclesiastici  et  normam  cultus  publici  lege  praescriptam  amabant , 
libenterque  his  institutis  se  subjiciebant  :  at  nec  impium  esse  ducebant  alias 
rationes  sequi ;  exoptabant  majori  ut  omnia  moderatione  gesta  et  tractata 
(  inter  partes  his  de  rebus  dissidentes  )  fuissent.  Non  deridebant  amicitiam 
cum  illis  colere,  quibuscum  caeteroquin  de  variis  rebus  dissidebant,  ma- 
gnamque  suis  tam  in  theologia  quam  philosophia  libertatem  concedebant  : 
hanc  propter  causam  viri  Jatitudinis  seu  latitudinarii  appellabnntur  ab  iis 
quiangustioribus  erant  animis  minus  que  temperalis  ingeniis.  Assiduelege- 
bant  Episcopium.  Quumque  in  eam  potissimum  curam  incumberent,  et 
rerum  omnium  explorarent  causas  et  rationes,  ideo  ab  adversariis  sociniani 
vocabantur.  Ponlificis  romani  dominationi  vehementer  obsistebant-  Quare 
ipsimet  pontificii  eos  atheos,  deistos  etsocinianos  nominabant  (a  Moshemio 
latine  translata  ). » 

De  Cudworthi  theologicis  opinionibus  diutius  quam  ut  in  hac  nota  liceret 
jinmoraremur.  Qua  quidem  temperatissimae,  fuere,  nam,  ut  Bumetus  ait  , 
Cudworthus  erat  vir  multa  artis  prudentia ;  ideoque  sui  cum  inimici  falso 
versutiae  et  dissimulationis  in  simulabant  »  ( »7>.,  t.  I ). 

trina  adeptus  est;  quse,  si  referentibus  illam  creditur, 
in  hoc  maxime  constat  ut,  ad  corporiset  animi  com- 
mercia  explicanda,  vinculum  quoddam  tibi  animo  fmgas 
corporeum  quidem  una  et  spirituale,  quo  duae  nostri 
partes  inter  se  conjungantur  (1).  Quum  vero  nullum 
sit  istius  entis  in  Cudwortho  vestigium,  et  ipsum  me- 
diatoris  nomen  frustra  ab  inquirente  desideretur,  quae 
sit  istius  de  vita  plastica  doctrinae  vera  vis,  qua  pateat, 
quid  cum  reliquis  aetatis  ejusdem  doctrinis  commune 
habeat,  in  hoc  Hbello,  quantum  licebit,  examinare  pro- 
posuimus. 

Quum  vero  hujus  plasticae  vitae  doctrina  ad  creata- 
rum  rerum  essentiam  maxime  attineat ,  non  prius  de 
vita  plastica  illa  tractandum  puto  ,  quam  Cudwor- 
thum  de  natura  corporum  et  de  essentia  materiae  quid 
senserit,  interrogaverim. 

In  his  temporibus  duplex  inter  philosophos  vigebat 
de  materiee  et  corporum  natura  opinio.  Alii  enim 
peripatetici  et  scholastici  dicti,  corpora  duobus  ele- 
mentis  composita  esse  docebant,  ab  Aristotelica  phy- 
sica  usurpatis ,  materia  nempe  atque  forma ;  quarum 
prior  indefmita  quaedam  habebatur  potentia  ,  mera 
quidem  et  nuda,  ad  omnes  tamen  qualitates  apta; 
forma  vero  cujusque  rei  propria  constitutio,  quae  sin- 
gula  a  singulis  separet,  et,  materiae  adhibita,  unam- 
quamque  rem  esse  faciat.  Alii  vero  simpliciore  et  luci- 
diore  ratione  usi,  iila  prorsus  principia  vaga  et  obscura 
esse  aiebant,  nihil  materia,  nihil  forma  aperte  signi- 
ficari,  vacuas  mentis  conceptiones  esse  quibus  non  cor- 
pora  explicari  possent :  corpus  nihil  aliud  esse  nisi  rem 

1)  Yid.  Laromigniere,  t.  II,  9'  lecoo. 

extensam,  partibus  compositam ,  quse  tantum  motu, 
situ ,  figura  diversae  sint ,  et  unde  omnis  evadat  earum 
quibus  circumvenimur  rerum  diversitas.  Quse  doctrina 
Epicureorum  tum  recens  a  Cartesio  et  Gassendo  reno- 
vata  fuerat. 

Cudworthi  librum  vel  leviter  Iegenti,  satis  constat 
peripateticae  eum  doctrinse  non  favisse ,  at  recen- 
tiorem  illam  de  compositione  corporum  sententiam 
fuisse  amplexum.  Quibus  autem  rationibus  ad  atomi- 
sticae  philosophise  partes  defendendas  impulsus  fue- 
rit,  nunc  primum  dicendum  est. 

Opus  Cudworthi  totum  ad  versus  atheos  scriptum  fuisse 
jam  diximus.  lnquo,  quumatheorumprincipiaquaesint 
attente  inquirat  et  indagetur ,  duplex  preecipue  esse 
eorum  genusasseverat  (1).  Est  enim  vulgo  inter  phy- 
sicos  disputatio  ,  utrum  materise  insit  vita  aliqua ,  atque 
interior  movendi  vis,  an  quam  vocamus  vitam  nihil 
aliud  sit  quam  nescio  quae  corpusculorum  compositio. 
De  qua  quidem  queestione  ut  inter  Dei  fautores,  ita 
inter  inimicos  disputatur.  Alii  enim,  ut  verbis  seepe 
a  Leibnitzio  aut  Cudwortho  usurpatis  utar,  mecanice, 
alii  dynamice  naturam  rerum  explicant.  Nam,  aut  quae- 
cumque  sunt ,  omnia ,  corporum  et  formas  et  figuras , 
mirumillum  orbisordinem  et  concentum,  vitam,  sen- 
sum  cogitationem  ab  atomorum  motu  ,  concursu , 
situ ,  figura  existere  affirmant ;  aut  haec  eadem  omnia 
a  principio  viventi ,  seu  a  materia  pendeat ,  seu  ab  ea 
segregatum  sit :  illi  sunt  Democritici ,  hi  autem  Stra- 


(1)  In  quatuor  quidem  genera  Cudworthus  atheos  separat,  quae  quidem 
explicare  hic  supei  vacuneum  est  :  sed  quatuor  illa  genera  in  duo  redigenda 
putat.  L.  I,  c.  III,  n°  33. 

tonici.Ousequidem  principiaquorumunum  adatomos, 
alterum  ad  naturam  viventem  spectat,  quum  prae- 
cipue  fuerint  atheorum,  non  tamen  hanc  vim  neces- 
sariam  habent,  ut  unumquemque,  dummodo  eis  assen- 
tiat ,  ad  Dei  negationem  inducant.  Imo  his  praecipue 
argumentis  Cudworthus  innixus  est  ut  Deum  pro- 
baret.  Democritus  igitur  et  Stratonici  in  eo  peccavere 
quod  principiis  duobus  acceptis ,  consequentia ,  quae 
fuerint,  non  intellexerint,  ita  u',  sublatoDeo,  omnia 
posse  explicari  censuerint. 

De  naturae  vita  ulterius ,  nunc  de  atomis.  Principia 
et  vices  philosophise  corpuscularis  exponamus  (1). 

Qui,  hanc  philosophiam  amplexi  sunt,  corpus  omne 
molem  extensam  definiunt ;  nihilque  corporibus  con- 
cedunt,  nisi  quod  ab  ea  definitione  pendeat.  Quod 
quidem  magnitudinem,  figuram,  situm,  motum  attinet, 
nihil  dubium  ;  quae  vero  definitioni  magis  repugnare 
videntur,  ut  odor,  color,  frigus,  et  quse  qualitates  se- 
cundaB  appellantur  facile  adhuc  ad  eamdem  redigunt. 
Quidquid  enim  objicitur  sensibus  non  nobis  qualitate 
quadam  manife.-tum  esse  contendunt ,  sed  varia  cor- 
pusculorum  compositione.  Quod  quidem  rationi  ac- 
commodatius  esse  videtur.  Quid  sibi  enim  volunt  vir- 
tutes  illae  a  scholasticis  celebratae?  Quid  formae  illae 
substantiales?Quid  accidentales  qualitates?  Quid  aliud 
quam  verba  et  voces? 

Ea  vero  physicee  ratio,  quam  recens  ab  oblivione 
Cartesius  vindicavit,  multo  antiquior  est,  ac  vulgo 
putatur.    Nam  haec   in  Strabone  legimus  (2).    «  Si 


(1)  L.  I,c.  I.  £ 

(2)  Geographia,  c.  XVI. 

Posidonio  credendum,  dogma  de  atomis  antiquum  est 
hominis  SidoniiMoschi,  qui  ante  belli  Trojani  tempora 
fuit ».  Sextus  Empiricus  (1)  postquam  Democritum  et 
Epicurum  atomos  invenisse  dixerat,  hsec  subjicit,  «  nisi 
ha^c  opinio  putanda  sit  antiquior,  et,  ut  stoicus  dicit 
Posidonius ,  deducta  a  Moscho  quodam  phoBnice.  » 
Moschus  ille,  si  Cudvvorthum  sequimur,  idem  foret  ac 
Mochus,  dequo  loquitur  Jamblichus  in  vita  Pythagorae, 
cujus  discipulus  Pythagoras  fertur  Sidone  coluisse,  et 
placita  in  suam  philosophiam  transtulisse.  Nam  Pytha- 
goras  eamdem  de  atomis  doctrinam  fovisse  refertur 
ab  Ecphanto  Pythagoreo,  monades  magistri  dicente 
easdem  esse  ac  corpuscula  aut  atomas,  zy.c,  7ru9a)«gnta; 
uovada;  outo;  7CpWTO?  amqtnaTO  aoi(J.<xriy.ac,.  Aristoteles  re- 
fert  Pythagoram  monadibus  quamdam  magnitudinem 
attribuisse  xac  uovada<;  {iTroXau6a'veiv  'iyj.iz  [izyzQoc, ,  et  in 
Auscultationibus  physicis:  nihil  refert  utrum  monadas 
an  atomos  dicas,  ovdbj  <3tacpe'petv  uovac^a;  Xeyetv  y)  ccouara 
fjii/.pa.  Post  Pythagoram,  Empedocles  physicam  atomis- 
ticam  professus  est ,  qui  docuisse  dicitur  rerum  gene- 
rationem  et  corruptionem  nihil  aliud  esse  ac  concre- 
tionem  ac  secretionem  buyjcpiaiM  mi  dtaV.piatv.  Eadem 
sentiebant  Anaxagoras  et  Anaximander ,  et  multi 
alii  qui  tum  in  philosophia  floruere. 

Leucippus  quidem  ,  fateor ,  et  Democritus  atomis- 
tici  dogmatis  inventores  vulgo  habentur.  Gujus  autem 
opinionis  causa  est,  quod  principes  contenderunt  uni- 
versam  philosophiam  hoc  dogmato  uno  contineri, 
Moschi  et  Py  thagoree  praeceptorum  profecto  immemores, 


M)  C.  IX  adv.  Malh. 

qui  philosophiam  in  duas  partes  separabant,  physicam 
quidem  atomistico  modo  tractatam,  theologiam  vero 
quae  substantiarum  incorporearum  existentia  innite- 
retur.  Imo  ab  ipsis  suse  doctrinse  veris  principiis  aber- 
rabant, 

Veteres  enim  philosophi  qui  doctrinae  atomisticae 
faverant,  Pythagoras,  Anaxagoras  ,  quibus  nescio  an 
fuerit  aliquis  inter  antiquos  religiosior ,  duplex  esse 
substantiarum  genus  confessi  erant.  Quod  quidem , 
si  eorum  principia  propius  introspicias,  clarius  pa- 
tebit  : 

1°  Philosophia  corpuscularis  cum  nihil  corpori  con- 
cedat,  nisi  quod  contineatur  in  notione  extensionis , 
soliditatem  scilicet,  figuram  et  motum ,  ideo  quidquid 
ab  extensione  alienum  est,  vitam,  sensum,  cogitationem 
a  corpore  amoveat ,  dummodo  sibi  constet ,  necesse 
est  ;  quodquidem  satis  demonstrat  substratum  aliud 
existere  ,  cui  inhsereant  istae  a  materia  seeretee  quali- 
tates. 

2°  Quum  eadem  doctrma  nullum  in  corpore  motum 
effici  fateatur,  quem  non  communicarit  externus  motor, 
neque  vel  se  ipsum ,  vel  alias  res  movendi  facultas  in 
corporis  notione ,  id  est  extensione  ,  contineatur,  ne- 
cessario  sequitur  aliquid  existere  ac  corpora. 

3°  Istas  quae  corporibus  accidunt  vices  mecanice  a 
corpusculari  doctrina  explicantur  :  quod  quidem  fieri 
nequit  nisi  animo  insit ,  notio  quaedam  ab  eo  ipso 
mecanismo  discrepans.  Notio  vero  non  est  corporis 
modus.  Hanc  igitur  necesse  est  modum  esse  cujusdam 
alius  naturae. 

k°  Manifeste  confitendum  est  hos,  quibus  afficimur, 
sensus  animosoli,  non  autern  corporibus  inesse:  nihii 

enim  in  corporibus  reperitur,  quod  sensibus  nostrfe 
simile  dici  possit.  Animum  esse  aliquid,  illud  etiam 
demonstrat. 

Constat  igitur ,  philosophiae  corpuscularis  hanc  vim 
duplicem  esse : 

1°  Ut  corporum  naturam  clare  et  perspicue,  absque 
formarum  substantialium  auxilio  ,  detegat  et  ex- 
plicet. 

2°  Ut  naturam  corporis  clare  definiendo  ,  eam  ab 
animi  natura  omnino  separet,  et  mentis  necessitatem 
demonstret. 

Nunc  vero  utultra  progrediamur,  principium  quod- 
dam  intueamurnecesse  est  quo  magna  pars  Cudworthi 
philosophiae  nititur.  Quo  quidem  ,  saepius  ab  anti- 
quis  usurpato  ,  plerique  atheorum  in  creationem  ,  imo 
in  Deum  abusi  sunt ,  quamvis  ,  dummodo  bene  in~ 
telligeretur ,  haud  mediocre  Dei  defensoribus  auxi- 
lium  afferret  :  De  nihilo  nilul.  Quae  vera  sit,  quae 
falsa  autem  hujus  principii  interpretatio  dignoscen- 
dum  est. 

Haec  est  atheorum  :  Nihil  existendi  initium  habere 
dicunt ,  quin  antea  jam  quodammodo  fuerit ,  aut  a 
materia  aliqua  jam  existente  emergat.  Quemadmodum 
ars  humana  quidlibet  opus  machinari  nequit ,  nisi  ex 
elementis  hinc  atque  hinc  depromptis,  haud  aliter 
natura  ipsa  operatur ;  rerum  enim  jam  existentium 
formas  tantum  transmutat ,  haec  diruit,  illa  aedificat, 
neque  quidquam  prorsus  novum  ,  existentiae  antea 
omnino  expers,  anihlo,  ut  aiunt,  elicit.  Inde  constat 
neque  mundum  creatum  fuisse  ,  neque  creatorem  ul- 
lum  existere  ,  aut  si  existat ,  inutilem  et  inertem  ha- 
bendum  esse. 

Hanc  interpretationem  a  vero  abhorrere  iilud  de- 
monstrabit,  quod  ,  si  vera  esset ,  nulla,  ne  istorum 
quidem ,  qui  sie  interpretantur,  doctrina  salva  et  in- 
tegra  permaneret.  His  enim  positis ,  neque  motus , 
neque  generatio  ,  neque  ipsa  corruptio  explicari  pos- 
sent.  Nihil  enim  aut  movetur,  aut  generatur,  aut  cor- 
rumpitur,  quin  aliquid  aut  e  nihilo  exeat ,  aut  in  nihi- 
lum  redeat.  Tum  omnia  immota,  immutabilia  esse 
ut  inter  veteres  argumentati  sunt  Parmenides  et  Zeno 
Eleates,  fateamur  necesse  est.  At  nemo  est ,  qui  non 
proprio  motu  in  semet  ipso  novas  cogitationes  ,  nova 
consilia  continuo  excitet ,  aut  novos  agitet  membro- 
rum  motus.  Objicientibus  ista  illi  respondent  quali- 
tates  quidem  novas  e  nihilo  emergere  posse  ,  substan- 
tias  autem  novas  non  posse.  At,  queeso ,  quid  mi- 
rabilius  si  substantise  emerserint ,  quam  si  modi 
substantiarum?  Hoc  principium  ,  haud  dubio,  falso 
interpretantur  :  nam  inteliigunt  de  materia ,  quod  ve- 
rum  est  solummodo  de  causa ,  et  exemplum  ab  arte 
humana  sumunt ,  cui  semper  materia  opus  est ,  unde 
omnia  efficiat.  Inde  argumentantur  nullam  virtu- 
tem,  nullam  vim,  qusecumque  sit ,  esse,  aut  gignere 
posse  nisi  ex  elementis  undecumque  collectis  ;  et 
quam  imbecillee  nostrse  naturse  providentia  recusa- 
vit ,  eamdem  creandi  facultatem ,  entis  cujuslibet , 
queecumque  sit  natura  ejus  et  perfectio,  essenegant: 
nullum  vero  quod  valeat ,  argumentum  proferunt.  Nam- 
quum  clare  et  distincte  concipimus  aliquid  esse  posse 
quod  non  per  se  existat ,  quid  obstet  quin  concipia- 
mus  per  aliam  quamdam  naturam  illud  existere,  a  qua 
iniiium  existendi  ceperit  ? 

Non  autem  nostrum  est  quidquid  absurdi  ab  atheo- 

rum  sententia  deduci  queat ,  evolvere ;  quid  autem 
illud,  de  niliilo  niliil  ad  causam  Dei  afferre  possit,  re- 
quiramus. 

Quum  Democriti  discipuli  formas  substantiales  et 
qualitates  occultas  a  notione  materiae  auferant,  ob  eam 
rem,  si  sibi  consentanei  velint  esse,  et  vitam  et  sensum 
et  cogitationem  in  materia  esse,  negare  eos  debere  jam 
vidimus.  Nullo  enim  modo  extensionis  idea  cogitatio- 
nem  continere,  neque  motu  materiae  mecanico  mens 
explicari  potest.  Non  ita  tamen  ut  cogitationem  et  ex- 
tensionem  per  se  existere  aflirmemus,  sed  tantum  sub- 
stantiis  inhaerere  diversis  et  omnino  inter  se  discre- 
pantibus. 

Hae  autem  substantiae,  quae  vita  et  cogitatione  fruun- 
tur,  causam  quamdam  habeant  necesse  est,  quum  nihil 
a  nihilo  existat.  Quae  causa  non  materia  ipsa  esse  potest : 
nam  rationi  adversum  videtur  effectum  quemlibet 
causa  sua  esse  praestantiorem.  Materia  autem  est  co- 
gitatione  inferior ;  non  igitur  cogitationis  causa  esse 
potest.  Inde  sequitur  causam  quamdam  existere,  abs- 
que  materia,  vitae  et  cogitationis  creatricem. 

Philosophi  quidam,  quummateriam  putent  esse  re- 
rum  poteniialitatem,  quae  quidem  est  aeterna,  aeternita- 
tem  et  necessitatem  inde  merito  materiae  adhibuerunt. 
Alii  vero  quum  eamdem  nihil  aliud  esse  quam  spatium, 
spatium  autem  nihil  aliud  quam  immensitatem,  affir- 
ment,  materiam  infinitam  esse  docuerunt. 

At  si  materia  rerum  potentialitas  definitur,  quid  est 
quam  abstractum  aliquid  notione  tantum,  non  revera 
existens?  Si  vero  spatium  et  immensitas,  quid  est  im- 
mensitas,  nisi  entis  cujusdam  infiniti  attributum, 
videlicet  Deo?  Quod  si   spatium    intelligitur   corpo- 

rum  intervallum,  quod  sine  fine  crescere  potest,  non 
tamen  vere  et  reipsa  infmitum  merito  dicitur ;  spa- 
tium  enim ,  priusquam  corpora  formarentur,  nihil 
aliud  erat  quam  vacuum,  aut  si  proprie  loquamur, 
nihil   omnino  erat. 

Inde  sequitur  materiam  non  aeternam  aut  necessa- 
riam  esse  ,  eeternitatem  vero  et  necessitatem  unius 
substantise  esse,  nempe  ipsius  Dei. 

Praeterea  si  Deus  nihil  est,  unde  infinitatis  hujus 
oriretur  idea?  Imo  unde  rerum  externarum  notio? 
Nam  corpora  corpus  nostrum  motu  tantum  corporeo 
tangunt,  cui  affectioni  nihil  simile  est  cum  forma- 
tione  cogitationis.  Sed  rerum  idese  aut  essentiae  aut 
relationes  id  est,  veritates,  aeternae  sunt  et  immutabi- 
les,  ideoque  ab  ente  aeterno  atque  immutabili  originem 
ducant  necesse  est. 

Praeterea  alia  existere  in  actu ,  alia  esse  poten- 
tialiter  concipimus.  Essentiae  autem  rerum  possi- 
bilium  non  alibi  residere  possunt  quam  in  mente  infi- 
nita,  omnia,  quae  fieri  possunt,  continente.  Haec  intel- 
ligentia  est,  ut  ait  Cudworthus,  originalis  mens,  unde 
participes  sumus. 

Scilicet  hsec  sententia,  de  nihilo  nihil,  Dei  et  mentis 
causae  mirum  in  modum  favet,  nedum,  ut  vulgo  puta- 
tur,  ei  adversetur. 

Constat  igitur  philosophiam  corpuscularem  quae 
vulgo  videtur  atheismoauxiliari,  atheismum  contra,  si 
recte  et  logice  intelligas,  deturbare. 

Nunc  autem  videamus  an  non  item  sit  de  doctrina 
illa  quae  vitam  aliquam  materiae  praestet,  ita  ut  dog- 
mata  duu  illa,  quibus  athei  inniti  solent,  praecipuum 
tiant  Dei  defensoribus  munimentum. 

Sed,  ne  quis  miretur,  quod  Cudworthus,  quanquam 
atomisticae  disciplinae  sectator,  Stratonicorum  et  Stoi- 
corum  more ,  naturae  tamen  vitam  defenderit ,  quibus 
rationibus  cartesianae  doctrinae  non  sese  totum  de- 
derit  breviter  exponemus,  unde  facilius  dubitatio 
omnis  evanescet. 


§  11.  Quid  reprehenderit  in  Cartesio  Cudwortlius. 

Nunc  quserendum  est  nobis  quid  de  illa ,  quae  tum 
maxime  floruit  philosophia  Cudworthus  senserit ; 
cujus  impetu  quidem  omnes  illi  circumrapiebantur 
quicumque  eo  tempore  in  philosophia  versabantur. 
Cudworthus  scilicet  extra  Cartesii  doctrinam  omnino 
sese  continuerit?  Hanc  ne  probaverit  an  improba- 
verit?  Quid  denique  Cartesii  inter  et  Cudworthi  doc- 
trinam  intersit? 

Cudworthus  si  ad  Cartesium  conferas,  talis  fere  vi- 
detur  ille  esse,  qualis  fuit  paulo  postea  Leibnitzius,  nisi, 
quid  utriusque  ingenio  peculiare  sit  excipias.  Uterque 
enim,quamvisCartesio  impugnet,  persaepe  vestigiisejus 
insistit.  Quos  tamen  nimium.ne  assimilemus  caven- 
dum  est.  Leibnitzius  enim  ante  omnia  Cartesii  sectator 
e^t :  quippe  qui  recentioris  philosophiae  rationi  omni- 
no  studeat,  et  ad  nova  progrediatur.  Cudworthus 
autem  is  est  qui  ad  Platonis  et  Alexandrinorum  scho- 
lam  pertinet,  et  quem  XVI  fere  quemdam  saeculi  phi- 
losophum  dixeris. 

Quid  Cartesium  inter  et  Cudworthum  commune, 
non  hic  requirere  locus.  Quem  enim  si  perleges,  eadem 
rcpcrias  uti  dialectices  rationc,  ac  ipsi  Cartesii  disci- 

puli,  idem  veritatis  criterium  proponere  (1),  iisdem 
argumentis  inniti  quibus  Deum  et  Animam  tueatur(2), 
denique,  ut  jam  novimus,  mecanicae  de  corporum  na- 
tura  eidem  rationi  adhserere  et  a  formis  substantiali- 
bus  pariter  ardentissime  abscedere  (3). 

Sed,  quamvis  similitudinibus  istis,  Cudvvorthus  in- 
ter  eos  qui  Cartesianisprseceptisobtemperarunt,  merito 
numeretur,plerumquetamen  in  Cartesii  doctrinam  in- 
vehitur,  ita  ut  librum  ejus  non  tamen  Hobbesium  quam 
in  Cartesium  scriptum  esse  dicas. 

In  duo  quaedam  praecipue  invehitur  Cudworthus  : 
doctrinam  nempe  de  veritatibus  aeternis,  et,  quod 
maxime  nostrum  interest ,  de  generatione  et  natura 
rerum  viventium  doctrinam. 

In  illud  autem  prius,  de  quo  caeterum  multa  pluri- 
bus  in  locis  Systemaiis  intellectualis  scripsit,  praecipue 
invehitur  in  librode  ceternis  justi  et  honesti  nolionibus. 
Ille  liber  hujus  praesertim  causa  scribitur ,  ut  quae  sit 
moralium  notionum  absoluta  natura  demonstret.  Quae 
quidem  demonstratio  absolutas  universe  veritates  esse 
subjicit,  etduabus  philosophorum  opinionibus  adversa- 
tur,  et  eorum  qui  Protagorae  et  Hobbesio  consentientes, 
eas  ad  rationes  fugitivas  et  instabiles  redigunt,  quee  ut 
percipiuntur  sensibus,  perpetue  fluunl  et  variantur,  et 
eorum  qui  easdem  a  Dei  arbitrio  pendere  contendunt , 
ut  apud  Scotum  et  Cartesium  videas.  Contendit  contra 
noster  nullo  admodum  ab  arbitrio,  neque  casu  pendere 
veritates,  neque  lege,  sorte ,  sensu,  aut  libera  voluntate 


(1)  Deceternts  jnsli  el  honesti  notionibus  ,  c.  V,§8,  p.  80. 

(2)  Syst.  intell.,  I.  I ,  c.  V. 

(3)  /6.,  prcTace. 

existere,  sed  lege  natura?  in  se  et  per  se  existere,  et 
substantise  inesse  cuidam ,  quippe  quae  ens  absoliiiuw 
sit.  lnde  igitur  Platonis  omnino  sectator  esse  videtur. 

Alteram  autem  partem(l),  utpote  subtilem  maxime, 
paulo  attentius  tractemus  necesse  est ;  in  qua  praeci- 
puam  Cudworthi  virtutem  admireris,  ingenii  nempe 
sagacitatem,  ut  opinor. 

Ea  autem  quge  de  rebus  creatis  Cartesius  docet,  sim- 
plicissima  sunt :  qui  quidem  res  in  duas  dividit  partes, 
unam  earum  quae  extensionem  tantum  habent,  alte- 
ram  earum  qua?  ratione  utantur.  Ratio  autem  et  exten- 
sio  sibi  invicem  repugnant,  quum  neque  cogitatio  ex- 
tensione,  neque  extensio  cogitatione  contineatur. 
Alteram  enim,  omissa  altera,  cogitare  licet.  Quod  qui- 
dem  satis ,  ut  Cartesio  videtur ,  demonstrat  singulas 
distinctis  omnino  substantiis  inhserere.  In  ea  autem 
doctrina  illud  laudandum  est  quod  animum  certius 
quam  antea  a  corpore  sejungat.  Quum  animum  nihil 
aliud  quam  rationem  esse,  neque  corpus  aliud  quam 
extensionem ,  et  nihil  medium  inter  ea  admittendum 
contendat ,  in  illud  inclinat  ut  vitam  ipsam  aliquem 
tantum  spatii  modum  esse  statuat,  animalia  vero  ma- 
chinas;  ita  ut  non  longe  absit  ab  eorum  opinione  qui 
hominem  ipsum  tanquam  machinam  habeant,  et  cogi- 
tationem,  quse  est  modus  vitae  ad  extensionem  et  mix- 
tiones  materiee  ipsam  redigunt :  quod  profecto  quidem 
si  prsesentisset ,  Cartesius  vehementissime  respuisset. 

In  id  autem  quod  in  duplex  omnino  genus  ea  qua? 
existunt,  dividantur,  nec  quidquam  medium  patien- 


(1)  V.  Digrcss.  coitc.  the  plastick  life  <>f  iiatur,  33,  et  c.  V,  seit.   I, 
§  25. 

dum  sit,  vehementer  invehitur  philosophus  noster. 
Unamquamque  enim  mentis  vim  ad  solam  cogitandi 
vim  redigere  absurdum  opinatur,  prsesertim  quum  co- 
gitare  defmiatur  quidlibet  clare  et  distincte  percipere : 
«  Principio  ipsum  illud  philosophorum  genus  (inquit, 
ut  jam  Lockium  adversus  ideeas  innatas  preeliantem 
audire  putes)  quod  naturam  anima?  in  cogitatione, 
cogitationis  vero  indolem  in  clara  et  explicata  rerum 
perceptione  positam  esse  arbitratur,  nihil  habet,  quo 
doceat,  animas  hominum  somno  altiori,  lethargia  aut 
apoplexia  oppressorum ,  aut  infantum  in  utero  laten- 
tium  sine  ulla  intermissione  non  modo  cogitare ,  sed 
etiam  percipere  semper  ac  sentire,  sese  cogitare.  Atqui 
mentes  hee  si  uno  tantum  cogitare  desinant  momento, 
nihil  statim  sint  et  esse  desinant,  ex  horum  philoso- 
phorum  legibus  et  institutis  necesse  est  (1).  «  Tan- 
quam  si  videlicet  sive  in  hominibus ,  sive  in  anima- 
libus,  sive  in  natura,  vitale  aliquid  et  sua  sponte  agens 
non  inesset,  quod  sine  conscientia,  sine  cogitatione 
moveatur.  Ne  ibi  de  plantarum  vita  et  animalium  af- 
fectibus  agatur,  quse  iidem  non  nisi  quibusdam  moti- 
bus,  et  quibusdam  momentis  machinarum  mere  in- 
telligi  posse  contendunt,  in  hominibus  solis  nonne 
manifestum  est  vim  aliquam  inesse,  conscientiae  plane 
expertem  !  Quod  quidem  ad  probandum  eos  motus  ex 
consuetudine  effectos  indicemus,  eamque  interiorem  et 
tacitam  agendi  vim  quae  vel  insciis  nobis  existit,  qualis 
illa  est  quae  facit  ut  cogitemus,  membra  moveamus,  at- 
que  vel  in  somno  sententias  et  affectus  varios  ad  men- 
tem  nobis  revocemus,  qua3  vulgo  in  vita  esse  soleant. 

(1)  The  intellertnal  system,  I,  cliap.  III,  xxxvn,  17. 

De  hisautem  quse  ad  naturam  spectant,  licet  Cud- 
worthus  cum  Cartesio  idem  sentiatde  corporum  essen- 
tia  quamad  extensionem  reducebat,  non  tamen  omnia 
in  natura  rerum  ex  quodam  machinarum  motu  intelligi 
posse  censebat.  Quam  multa  enim  in  corporis  struc- 
tura  machinarum  ope  non  interpretaberis,  qualis  est 
respiratio,  et  diaphragmatis  alterni  motus  ceeterorum- 
que  nervorum  quorum  ope  respiramus  cordisque  fit 
contractio,  pondus  rerum  et  ea  vis  qua  omnia  ad  terrse 
medium  attrahuntur,  etc.  !  (1) 


(1)  De  his,  quae  nunc  a  Cudwortho  asseruntur,  scilicet  multa  non  ma- 
chinarum  momenti  ct  ponderibus  explicari,  vide  Henrici  Mori,  Cudworthi 
familiaris,  Enchiridionel  illustris  Harvaeinonsatis  notum  de  Gcneratione 
animalium  opus,  a  quo  liunc  locum  nostrae  rei  iuire  convenientem  de- 
cerpsimus  : 

«  Communis  eorum  error  est ,  qui  hodie  philosophantur,  quaerere  varie- 
tatis  partium  causas,  ex  diversa  materia,  unde  oriuntur.  Ita  medici  varias 
corporis  partes,  ex  diversa  materie ,  vel  sanguinis  vel  spermatis,  gigni  et 
enutriri  asserunt  :  nempe  ex  tenuiore,  partes  molles,  ut  carnem,  ex  duriore 
et  crassiore,  terrestres  partes ,  uti  ossa,  elc.  Nos  autem  erromn  hunc  nimis 
pervulgatum  alibirefutavimus.  Nec  minus  illi  falluntur,  qui  ex  atomis  omnia 
componunt,  ut  Democritus,  aut  ex  elementis,  ut  Empedocles.  Quasi  genc- 
ratio  nihil  aliud  foret,quam  separatio,  autcongregatio, aut  disposiliorerum. 
Non  est  quidem  negandum,  ut  aliquid  ex  aliquo  producatur,  haec  quae  dicta 
sunt,  necessario  requiri ;  generatio  tamen  ipsa  ab  iis  omnibus  diversa  est.  In 
hac  sententia  Aristotelem  reperio  :  atque  ipsum  et  posteadocebo,  et  eodem 
albumine  (quod  omnes  fatentursimilare  esse,  non  auleni  e  diversis  partibus 
compositum)  singulas  pulli  partes,  ossa,  ungues,  plumas,  carnem,  caeterasque 
omnesprocreari  et  nutriri.  Praeterea,  qui  hoc  modo  philosophantur,  mate- 
rialem  duntaxat  causam  assignant,  et  vel  ex  elementis  sponte  autcasu  con- 
currentibus  vel  ex  atomis  varie  dispositis,  causas  rerum  naturalium  dedu- 
cunt;quod  est  in  operibus  naturae,  atque  in  generatione  et  nutritione  ani- 
malium  praecipuum  haudattingunt :  divinum  nempe  illud  efiiciens,  et  naturae 
numen  (quod  summa  arte,  providentia  et  sapientia  operatur,  omniaque  in 
linem  aliquem,  sive  boni  alicujus  gratia  efficit)  non  agnoscunt,  sed  divino 
architectohonorem  derogant,  qui  non  minore  arte  et  providentia  corticem  in 
ovi  tutelam  extruxit,  quam  caeteras  omncs  ovi  particular  ex  eadem  materia  et 
per  eaindeni  facultatem  formatricem  composuit.  »  Vid.  De  gener.  anim., 
exercit.  10,   ed  Lugd  ,  p.  28-2(0 

Sed  non  solummodo  cartesiana  ratio  in  eo  peccat 
quod  rerum  plurimarum  causas  non  indicet,  quae 
quidem  omnes  machinarum  leges  vincant.  Eo  au- 
tem  perniciosa  est,  quod  animo  Deum  negligendi 
consuetudinem  afferat,  et  eodem  adducat,  ubi  sint  ii 
qui  eum  maxime  negligunt,  Cartesius  enim  illi  philo- 
sophiae  parti,  quae  de  corporibus  disserit,  immorando 
nimium  (hanc  dico  quae  materiam  ad  spatium  reducit) 
putat  sibi  omnia  per  materiam  et  motum  posse  pro- 
bare.  Unde  hoc  temere  dixisse  fertur  «  si  quis  ei  mate- 
riam  et  motum  dederit,  se  mundum  esse  creaturum  »>. 
Ex  quo  igitur  inferri  potest  ut  censeat,  materia  et  motu 
positis,  omnia  ex  machinarum  lege  posse  cxpli- 
cari ,  remota  divina  causa,  quse  sive  per  se  ipsam, 
sive  alius  cujusdam  causae  instrumento  operetur.  Inde 
illa  tam  celebrata  Pascalii  nostri  sententia :  «  Scilicet 
Cartesius  Deo  carere  voluisset  :  sed  tantum  digito 
mundum  impulisse  Deum  fingit,  unde  nullius  adju- 
menti  est  Deus  (t).  »  Qua  enim  in  doctrina,  Deus  in 
principio  inducitur,  ut  motum  primum  mundo  confe- 
rat,  quo  facto,  otiosus  et  iners  rerum  omnium  specta- 
tor  remanet.  Hanc  autem  theoriam  avide  nuncupant 
Democriti  sectatores,  quum  inde  intelligant  quomodo, 
sine  Dei  auxilio,  singuli  materiae  motus  et  modi  fieri 
possint. 

Anaxagorae  Cartesium  similem  dicam,  cui  Plato  et 
Aristoteles  dant  vitio  quod  mundo  universo  mentem 
(vovv)  nihil  omnino  agentem  preefecerit,  omnia  contra 
aere,  aethere,  aqua,  et  caeteris  rerum  omni  spiritu  ca- 


(1)  V.  Pensies  de  Pascal ,  par  Vict.  Cousin,  p.  41. 

rentibus  elementis  facta  esse  demonstraverit  (1).  Et- 
enim,  ut  Anaxagoras ,  Cartesius  turbines,  motuum 
leges,  subtilem  materiam  divinae  sapientiae  substituit. 
Ut  Epicurei ,  omnia  caeco  et  necessario  materiae  motu 
explicat :  Epicureis  tamen  inferior ;  isti  enim  mundum 
sexcentas  post  vices  tantummodo ,  eo  venisse  conten- 
dunt,  sentit  autem  Cartesius  corpuscula  sponte  et  sta- 
tim  sese  ordinasse,  neque  fore  ut  iterum  permiscean- 
tur.  Verum  enim  vero,  unde  ille  ordo,  nisi  suprema  sit 
aliqua  intelligentia? 

ln  eo  enim  prsesertim  peccat  Cartesius,  quod  e  na- 
tura  fere  omnino  tollat  intelligentiam,  omniaque  ad 
motuum  leges  referat.  Nam  censet  mundo  alicujus 
sapientiae  opus  esse,  quum  futurum  fuisse  censeat  ut 
meli  r  mundus  fieret.  Idem  etiam  eas  rerum  causas 
respuit,  quae  ad  finem  attendunt,  ideoque  Deo  nihil 
aliudconcedit,  nisi  quod  a  principio  voluntas  ejus,  non 
autem  justicia  et  sapientia  res  egerint.  Quo  quidem 
facto,  omnia  inde  ex  fortuito  pendent.  Liquet  autem 
explicari  non  posse  in  illa  doctrina  unde  rerum  naturse 
ordo  et  concordia  zb  eu  v.a.1  xa).<£><;  fiant.  Una  enim  est 
et  proferri  potest  ordinis  et  pulchritudinis  causa,  quae 
quidem  in  rebus  mirum  in  modum  elucet,  videlicet, 
mens  et  ratio.  Quod  in  Timaeo  et  in  Phcedone  Plato 
demonstravit,  quum  omnes  qui  ad  naturales  causas 
confugiunt ,  quasi  Deum  ultro  tolleret ,  vehementer 
reprehendat. 

Ego  vero,  in  finem  disputationis  facit  Cudworthus, 
non  intelligo  cur  illi  qui  isti  sectae  studeant,  necesse 


(1)  V.  Platon,  Phcpdnn  ,  99.  —  Aristote ,  MHaphys.,  I.  I,  c.  I. 

sibi  esse  credant  Deum  mundi  praesidem  praebere.  Quid 
enim,  Hercle,  Deo  opusest,  iis  qui  illum  nihil  admodum 
agere  contendant,  et  inertem  res  naturae  tantummodo 
contemplari ! 

§  III.  De  natura  piastica. 

Si  fideliter  Cudworthi  sententiam  exposuimus,  satis 
perspicuum  lectori  esse  reor,  non  in  unius  magistri 
verba  auctorem  nostrum  juravisse,  sed  singulari  qua- 
dam  ingenii  subtilitate  usum,  diversissimas  miscuisse 
et  conciliasse  opiniones,  nunc  Platoni,  nunc  Cartesio, 
nunc  Democrito,  nunc  Stoicis  adhaerentem.  Corpora 
ad  extensionem  reduci  arbitratur,  in  hoc  Democrito 
simul  et  Cartesio  consentiens,  quamvis  hanc  doctri- 
nam  ambo  non  eodem  modo  interpretentur,  quum  ille 
atomos  prsedicaverit,  hic  autem  rejecerit,  ille  xb  nevow, 
hic  autem  t6  TrAyjpe;  pari  ardore  et  pertinacia  professi 
sint. 

Licet  atomisticam  rationem  sequatur,  tamen  contra 
Democritum  mentis  et  Dei  causam  defendit,  et  rursus 
licet  in  eo  Cartesii  discipulus  sit,  tamen  contra  C  irte- 
sium  vitam  quamdam  extensioni  et  mecanismo  superio- 
rem,  Stoicorum  et  Heracliti  exemplo,  praedicat  et  pro- 
fitetur  :  quod  autem  praecipue  animadvertendum  est. 
Dum  enim  omnes  Cartesii  sectatores  mecanicam  ejus 
rationem  de  natura  materise  et  corporum  motibus  ita 
intemperanter  efferebant,  ut  orbis  totus  quasi  exanimis 
et  iners  langueret,  Cudvvorthus  naturam  quasi  excitavit, 
et  ei  pristinam  animam  cui  fere  omnes  veteres  philo- 
sophi  faverant,  restituit  :  non  tamen .  in  hac  Carte- 

sianae  doctrinse  restauratione ,  iisdem  rationibus  usus 
est  quibus  postea  Leibnitzius ,  sed  Alexandrino  quo- 
dam  spiritu  afflatus  est  qui  naturam  omnem  vita  di- 
vina  quasi  ebriari  dicebant. 

Animati  mundi  doctrina  non  minus  antiqua  quam 
philosophia  ipsa  videtur.  Thales  enim,  quum  omnia 
plena  Deo  dixisse  fertur,  et  ambrae  magnetique  ali- 
quam  animam  attribuisse  (1),  ut  philosophi»,  ita  dog- 
matis,  de  quo  loquimur,  auctor  habendus  est.  Ignis 
ille  quem  Heraclitus  desiderio  aeterno  incensum  cane- 
bat,  et  nomine  Jovis  designabat,  quid  aliud  erat  quam 
anima  mundi  (2)  ?  Hsec  autem  doctrina  Stratonis 
Lampsacei  praecipue  fuit,  qui  dicitur,  si  Tullio  et  caete- 
ris  scriptoribus  fidem  adhibeamus  (3),  naturam  ipsam 
animatam  vero  et  viventem  et  quasi  caeca  intelligentia 
praeditam,  in  Dei  loco  praedicavisse.  Quid  quod  Plato, 
in  admirabili  ilto  dialogo,  qui  Timseus  inscribitur, 
animam  mundi  a  Deo  creatam  depingit,  sese  aeterne 
moventem,  ut  a  Phcedro  discere  licet,  cseterisque  rebus 
motum  transferentem,  quse  quidem  in  omnes  universi 
orbis  partes  diffusa,  singulis  animalium  aut  hominum 
corporibus  vitam  aut  motum  infundit,  horum  membra 
et  organa  solertissime  construit,  et  mandatis  divinis  ser- 
viliter  obediens,  omnia  ista  quse  miramur,  conficit  et  ab- 
solvit,  deniquesuum  unicuique  rei  locum,  suum  munus, 
suos  motus  assignat.  Si  nunc  ad  Aristotelem  venimus, 
non  illum  dicemus  ipsam  animam  mundi  admisisse. 
Si  quam  animam  mundi  esse  senserit,  eam  non  aliud 


(1)  Arist  ,De  an.,  I,  2;I,  5. 

(2)  Arist.,  i'6.,I,  2. 

(3)  C.lc,  De  tmt.  Deor.,  1,13;  sfcartem.,  II,  38;  fact.  de  ira  Dei,  10. 

esse  quam  Deum  ipsum  pronuntiaverim,  qui  omnia  ad 
se  quaecumque  sint,  fatali  quodam  ipsius  desiderio 
impulsas  allicit.  Animam  autem  corporis/onw/m  defi- 
nit,  et  ut  peripatetice  loquar  hntUyuzv  (.1)»  Ita  ut,  in 
peripatetica  doctrina,  anima,  ut  ita  dicam,  e  corpore 
existat,  nedum,  ante  corpus  existens,  et  illud  formet  et 
conficiat,  ut  vitale  illud  principium,  quod  celebravit 
recentioribus  temporibus  Sthalius.  Apud  Stoicos,  ut 
apud  Stratonem,  mundi  anima  primum  rerum  princi- 
pium  habetur,  et,  ut  vere  dicam,  ipse  Deus  est.  Mun- 
dum  appellare  solent  animal  aeternum  et  perfectum, 
corpore  et  anima  compositum  :  quae  quidem  anima  in 
universi  orbis  partes,  vitam  secum  et  calorem  circum- 
fert,  unde  particula  quaedam  ad  singulum  quemque 
nostrum  emicat,  queefitanima  unaquaeque  nostrum  : 
illud  eststoicorum  numen  (2).  Non  Alexandrinos  mi- 
nus  quam  Stoicos  aut  Platonem  mundum  animatum 
docuisse  facile  credas  :  quod  est  ceterum  omnium  in 
antiquitate  philosophorum  dogma,  si  exceperis  Demo- 
criti  et  Epicuri  sectatores.  ln  hoc  vero  discrepant 
Alexandrini,  ut  animam  mundi  non  omnium  rerum 
esse  unicum  fontem,  ut  Stoici  sentirent,  neque,  ut 
Plato,  eamdem  a  Deo  creatam  fuisse,  Dei  autem  ip- 
sius  csse ,  ut  ita  dicam ,  gradum  quemdam  et  deces- 
sum,  quae  vero  rursus  in  inferius  delapsa,  corpus  fit(3). 
Quum  autem,  saeculorum  lapsu,  celeberrima  haecvete- 
ris  philosophiae  aetas  evanuerit,  temporibus  illis,  quae 
media   aetas   dicitur,  doctrinarum  peripateticarum  et 


(1)  De  anima,  1.  II ,  c.  I. 

(2)  Vid.  Cicer.,  Deuatur.  Deorum. 

(3)  Vid.  Plot.,  pass. 

alexandrinarum  conjugio(si  saltem  addideris  orienta- 
lem  nescio  quem  spiritum  per  Arabas  in  Europam  in- 
fusum) ,  orta  est  qusedam  indigesta  philosophia ,  in 
quam  innumera  occultorum  entium  et  quasi  larvarum 
irrupit  multitudo,  nomine  Archceorum,  quae  per  corpora 
distributa,  non  animata  solum,  sed  etiam  vitse  expertia, 
aurse  cujusdam  instar,  vitam  per  omnia  diffundebant : 
quamdoctrinam,  in  xvi°saeculo,  Paracelsi  illustrissimi 
discipulus  Van-Helmons  omnibus  argumentis  susti- 
nuit,  quae  vel  ratio,  vel  auctoritas  magistri,  vel  medi- 
cinse  quee  tum  colebatur  somnia,  vel  mystica  fantasia 
suscitabant  (1).  A  Van-Helmonte  ad  Cudworthum 
producitur  aliquis  neoplatonicorum  aut  neoperipateti- 
corum  tenor,  qui  eamdem  doctrinam  aut  animarum, 
aut  arehaeorum,  aut  principiorum  vitalium  fideliter  us- 
que  professi  sint.  Scilicet  Scaliger,  Henricus  Morus, 
et  quidam  alii,  de  quibus  Leibnitzius  loquitur,  idolum 


(1)  Lege  immensum  et  curiositate  dignum  Van  Helmontis  opus,  quod  sic 
inscribitur  :  Ortus  medicince,  id  est,  initia  physicce  inaudita,  pro- 
gressus  medicince  novus,  in  morborum  ullionem  ad  vitam  longam  , 
auctore  Joanne  Baplisto  Van  Helmonle,  edilio  quarta,  Lugduni ,  1655. 

Haec  sunt  quae  maxime  ad  rem  nostram  attinent,  loca  : 

« Quidquid  igitur  in  mundum  venit  per  naturam  necesse  est  habeat 

suorum  motuum  initium,  excitatorem  et  directorem  internum  generationis. 

»  Constat  Archceus  ex  connexione  vitalis  aurae,  velut  materiae  cum 

imagine  seininali ,  quae  est  interior  nucleus  spiritualis,  faecunditatem  se- 
minis  continens  :  est  autem  semen  visibile,  hujus  tantum  siliqua. 

« Imago  haec  Archcei  ex  predecessoris  idaea  defluens Non  est 

demortuum  quoddam  simulacrum,  sed  plena  insignitum  scientia,  potesta- 
tibusque  necessariis  rerum  in  sua  destinatione  agendarum  ornatum ,  ideo 
que  est  vilae  et  sensationis  primarium  organum. 

» Archaeus  generationis  faber   et   rector,  seipsum  veslit  corporali 

amictu.  In  animantatis  enim  perambulat  sui  seminis  latebras  omnes  et 
recessus,  incipitque  materiam  formare  juxta  imaginis  suae  entelechiam.  Hic 
enim  cor  locat,  ibi  vero  cerebruin  designat ,  atque  ubique  immobilem  ha- 
hitalorcm  prassidem. » 

naturse,  ut  ille  aiebat,  defenderunt.  Usque  ad  xvn  sae- 
culum  nunc  venimus,  in  quo,  dum  principes  philoso- 
phiae  Cartesius,  Hobbesius,  Gassendus  ad  mecanicam 
rationem  unice  refugerent,  formas  substantiales  una  et 
principia  vitalia  respuentes,  quidam  philosophi,  inter 
quos  animadvertere  est  apud  Anglos  Grewium  (1)  et 
Cudworthum  (2),  vitales  spiritus  et  naturas  plasticas 
tuebantur. 

Quse  Cudworthum  impulerint ,  ut  veterem  illam  de 
natura  plastica  doctrinam  rursus  suscitaret ,  quibus 
rationibus,  hanc  defendat  et  firmet  ,  quomodo  ex- 
plicet  naturam  ejus ,  breviter  nunc  exponamus. 

Negat  Cudworthus  veram  erga  Deum  pietateminco- 
lumem  esse  posse ,  nisi  naturam  quamdam  ,  Deum 
inter  et  materiam  mediam,  vitali  afflatu  inspiratam  , 
divinis  mandatis  obedientem  ,  at  vi  et  efficacia  pro- 
pria  omnia  temperantem  et  disponentem  concedamus. 
Negat,  quod  talem  naturam  proposuerint,  Stoicos 
aut  Stratonicos  impiorum  famam  meritos  esse ,  sed 
quod  primum  illud  principium  neglexerint  et  expule- 
rint,  quo  sublato,  nulla  potestas ,  nulla  ars  naturae 
remanere  potest.  lmo  ,  qui  naturam  hanc  negant  , 
alterutrum  fateri  debere  :  aut  materiam  suos  ipsam 
motus  producere  et  dirigere  ;  aut  Deum  ipsissimum  , 
nullo  instrumento  ,  et  ut  ita  dicam  propria  manu  , 
quidquid  fit ,  operari  ,  infimum  quodque  et  vilissi- 
mum. 

Atqui  nunc  ,    quid  absurdius  quam  si  priorem  ha- 


(1)  Vid.  Cleric,  Bibliolh.  chois.,  t.  I,  128. 
2)  Dissertation  upon  plastick  life. 

rum  opinionem  defendas  ?  Primo  enim  ,  unde  materiae 
vim  sese  movendi  praestes,  quum  in  natura  corporis, 
id  est,  extensione  ,  tantum  contineatur  motum  pa- 
tiendi  capacitas ,  non  autem  virtus  motum  dandi  et 
communicandi.  Hoc  tamen  concesso  ,  quo  pacto,  qua 
sorte,  qua  caeca  providentia ,  materia  fortuito  con- 
cursu  jactata  ,  mecanice  mota  ,•  pulchrum  et  benignum 
rerum  ordinem ,  et  ut  Grseci  aiunt ,  t6  el  xod  xaXw; 
produxisset  ?  Melius  et  rectius  opifex  ille  ,  de  quo 
Aristoteles  loquitur,  qui  de  statuae  cujusdam  aut  ma- 
chinae  pulchritudine  interrogatus  ,  respondit  ,  inci- 
dente  instrumento  partim  cava  ,  partim  plana  exti- 
tisse,  atque  hac  ratione  hanc  vel  illam  formam  opus 
SUUm  accepisse  ,  oti  ,  eix-mrsovxog  tou  opyavou  to  [ilu  xeFXov 
eyevsTo ,  t6  d-  immdov.  Quid ,  quod  universi  orbis 
partes  in  unumconsentiant !  Qua  conspiratione  omnes 
materise  particulse,  quamvis  separatim  existant  ,  tam 
perfectum,  tam  consentiens  opus  conficere  potuissent, 
nisi  vis  una  in  unum  finem  uno  vinculo  hos  atomos 
undique  coactos  connexerit ,  atque  concatenaverit? 
Denique  ,  quot  res  sunt  quse,  ut  jam  monstravimus , 
mecanice  explicari  nequeunt !  Imo  quid  de  Deo  apud 
eos  qui  talibus  doctrinis  favent?  Quid  refertutrum  om- 
nino  Deum  a  mundi  creatione  aut  conservatione  amo- 
veas,  an  prorsus  eumdem  tollas! 

Altera  vero  opinio  forsan  minus  absurda  prima 
fronte  videbitur.  Quam  si  attentius  consideraveris 
nescio  an  non  priore  insaniorem  dices.  Nonne  enim 
indignum  erat  suprema  providentia  tot  curis ,  tot  la- 
boribus  eam  affici ,  et  unicuique  rei  invigilare  ,  non 
regi,  ne  praefectis,  ne  magistratibus  quidem  similem, 
qui  non  rebus  singulis  consulere  solent ,  sed  genera- 

liter  et  summatim  omnia  procurare.  Praeterea,  unde 
ille  rerum  naturalium  incessus  ,  tarditas  ,  procrasti- 
natio?  Nonne  Deus  ,  si  cuncta  ipse  faceret,  uno  mo- 
mento  faceret?  Quid  de  erroribus  naturae  ,  difformitate 
corporum ,  de  iis  quse  Aristoteles  vocat  «uxpr/ipzTa 
dicam  ?  Quis  credat  divinum  numen  deficere  ,  errare , 
opera  reparare,  genera  et  species  miscere  ,  manca  et 
imperfecta  producere  ?  Quis  credat  naturam  ita 
Deo  resistere  ut  consilia  ejus  et  sapientiam  re- 
tardet  ?  Quod  nequaquam  fieri  posset,  nisi  res  essent 
ab  ipso  Deo  quasi  neglectae ,  ministro  commissae , 
qui  divinis  mandatis,  non  potestatis  ipse  particeps,  in- 
serviret. 

Illa  argumenta  quibus  hanc  doctrinam  lacessit , 
quee  Deum  omnium  rerum  ,  fabrum  esse  docet ,  si 
philosophice  consideraveris  ,  haud  multum  valere ,  ut 
opinor,  videbuntur.  Illud  autem  ,  quod  sequitur,  si 
latius  a  Cudwortho  explicatum  fuisset ,  et  qua  patere 
debeat  extenderetur,  gravissimum  profecto  habendum 
esset ,  et  ad  intimam  difficultatem  attineret.  Referuntur 
ipsius  verba. 

«  Rationem  vero  si  consulere  volent  ,  quibus  haec 
arridet  sententia ,  vehementer  eam  sibi  repugnare 
sentiant ,  atque  moleste  ferri  ,  naturam  quae  tamen 
uti  res  spectatur  a  Deo  dtstincla ,  omni  prorsus  officio 
et  labore  privari ,  Deum  autem  rerum  omnium  ma- 
chinatorem  et  fabricatorem  introduci ,  qui  neminem 
operis  adciscat  socium  et  adjutorem.  Namque  hoc  si 
ita  se  haberet ,  quidnam  reliquum  esset ,  quam  ut 
omnia  ,  quee  fiunt  et  veniunt,  aut  violenter  aut  ne- 
cessario ,  aut  arte  ac  machinatione  quadam  fieri , 
nihil  vero  ab  interiori  quodam ,  quod  in  materia  in- 

haereat,  principio  procedere  ,  constitueremus  (1)?» 
His  verbis  Cudworthus  Cartesium ,  qua  latus  praebet, 
forsitan  ipse  inscius  gravissime  invadens,  ut  Leib- 
nitzius  ,  demonstrat  quam  periculosum  sit  a  creatis  , 
id  est ,  a  natura  omnem  vim  ,  omnem  agendi  facul- 
tatem  ad  Deum  transferre.  Sibienim  mentitur  qui  na- 
turam  a  Deo  distinctam  declarat ,  omnem  tamen  effi- 
caciam  ab  ea  amovet ,  quod  est  ens  ipsum  amovere  et 
rerum  naturam  aut  in  nihilum  aut  ad  Dei  modum  re- 
digere,  quum  nihil  vere  et  substantialiter  existat, 
quod  nihil  agat.  Qunm  autem  Cudworthus  Deum  in 
hac  doctrina  ,  unicam  omnium  rerum  contendat  cau- 
sam  fore  ,  videtur  Malebranchii  opiniones  indica- 
visse,  quae  tum  recenter  natae  et  in  publicum  propositae 
fuerant,  etsublilis profunique  illius  aucioris  (2),  Spinosae 
dico ,  doctrinam  prsesensisse ;  et  huic  quam  praesen- 
tiebat ,  pesti ,  idem  ac  postea  Leibnitzius  remedium 
proposuisse ,  creatarum  rerum  virtutem ,  efficaciam  , 
contentionem. 

Caeterum  eos,  qui  negant  naturam  quamdam  plas- 
ticam  materiae  motibus  praesidere,  at  certe  leges  quas- 
dam  motus  esse  fateri  necesse  est.  Quid  autem  sunt 
hae  leges,  et  quo  pacto  omnibus  materiae  particulis 
motus  impressos  regunt  ?  Dicemus  ne  Deum ,  ut  leges 
istae  observentur,  ipsumagere,  et  propria  manu  quam- 
que  materiaeparticulam  impellere,  cum  ab  ea  opinione 
omnino  abhorreat  Cartesius  ,  qui  quidem  Deum  quam 
maxime  amovet  a  mundi  gubernatione?  An  leges  sese 
ipsas  tueri  et  observare  ?  quod  absurdius  est  quam  ut 


(1)  Dissertation  upon  plastick  life ,  4. 

(2)  Vid.  Leihnitz ,  De  ttattira  ipsa  ,  ed.  Dutens,  1.  II. 

in  eo  immoremur.  Hoc  diceremus  melius,  Cartesium, 
quum  de  legibus  motus  loqueretur,  non  plane  ,  quid 
intus  in  iis  quae  diceret  continebantur  intellexisse, 
quum  forsan  sub  alio  nomine,  naturae  ipsi  plasticae  fa- 
veret.  Quod  et  ipse  satis  patet  ab  epistola  illa  ad  Hen- 
ricum  Morum  :  «  Translatio  illa  ,  quam  motum  voco , 
non  est  res  minoris  entitatis,  quam  sit  figura  :  nempe 
est  modus  in  corpore.  Vis  autem  movens  potest  esse 
ipsius  Dei ,  conservantis  tantumdem  translationis  in 
materia ,  quantum  a  primo  creationis  momento  in  ea 
posuit  ,  vel  etiam  substantice  creatcc  ,  ut  mentis  nostree 
vel  cujusvis  alterius  rei  ,  cui  vvn  dederit  corpus  mo- 
vendi ,  et  quidem  illa  vis  in  substantia  creata  est  ejus 
modus ,  non  in  Deo  :  quod  quia  non  ita  facile  ab  om- 
nibus  potest  intelligi  ,  nolui  de  ista  re  in  scriptis  meis 
agere,  ne  videar  favere  eorum  senlentice  qui  Deum  tan- 
quam  animam  mundi  materice  insilam  considerant  (1). 

Concludamus  igitur  neque  fortuito  concursu  aut 
mecanicis  legibus  ,  neque  sola  tantum  et  propria 
ipsius  Providentiae  actione  explicari  rerum  ordinem 
posse ;  confugiendum  autem  ad  natureeplasticse  vitam, 
quae  Deum  inter  et  natura  sit  media ,  et  Dei  jussu 
naturam  gubernet:  hec  vita  est  Dei  instrumentum  et 
quasi  ancilla,  quee  quidem,  Deo  imperante,  agit,  qua 
in  omne  partes  diffusa,  Deus  ubique  preesens  adest. 

Nunc  autem  veniamus  ad  essentiam  hujus  naturae, 
et  eam  diligenter  describamus  :  nam  reprehendat  ali- 
quis  forsan  Cudworthum,  quod  peripateticorum  et 
scholasticorum  more,quamvis  aperte  abhorreat  abeo- 


(1)  Cart.,  Epist.  ad  Henricum  Mortim  ,  "insiguem   naturae  procrea- 
tricis  patronum  ,  ep.  LXXIl. 

rum  qualitatibus  occultis ,  et  formis  substantialibus, 
novam  tamen  qualitatem  et  nescio  quam  substantialem 
formam  proposuerit.  Quid  enim  interest  naturam  plas- 
ticam  inter  et  virtutem  vegetativam,  sensitivam,  atque 
omnes  alias,  quas  Gartesii  sectatores,  tam  merito  re- 
jecerunt,  formas,  in  quasCudworthus  ipse,  Cartesium 
secutus,  tam  vehementer  in  pluribus  libri  locis,  inve- 
hitur.  Multum  tamen  reipsa  interest  :  si  unquam  enim 
ad  qualitates  occultas  confugere  aliquem  necesse  est, 
hoc  ei  eveniet  qui  nullam  aliam  terrarum  orbi  cau- 
sam.  nisi  materiam  et  motum,  esse  ratus,  concordiam 
et  concenlum  rerum  fortuito  concursu  atomorum  ex- 
plicabit,  id  est  forte  et  casu,  quibus  nulla  est,  ut  sen- 
tio,  causa  occultior  ;  nos  autem  (Cudworthum  ioquen- 
tem  inducimus)  quum  rerum  originem  ad  rationem 
(vovv)  referamus  et  naturam  nostram  plasticam  nihil 
esse  aliud  affirmemus  ac  rationis  et  artis  divinae  in- 
strumentum,  xh  tv  v.al  /.a).w;  vere  et  propi  ie  explicamus 
ita  ut  nullo  modo  qualitatum  occultarum  ope  indigere 
videamur. 

Ut  vero  naturam  plasticam,  imaginibus  quibusdam 
usi,  melius  explicemus,  fingat  aliquis  sibi  animo,  ar- 
tem  architecti,  aut  musici,  aut  aliorum,  in  ipsis  rebus 
quibus  architectus  aut  musicus  utitur,  latere ;  haud  ali- 
ter  ac  si  lapides  hac  facultate  fruerentur,  qua  Thebaei 
lapides,  qui  Amphionis  pectine  movebantur,  et  sponte 
sua  alii  super  alios  ad  mcenia  urbis  informanda  agge- 
rabantur,  aut  si  musici  lyra,  virtute  quadam  innata, 
nulla  auxiliante  manu,  sonos  ederet  eosdem  du'ces 
quos  musico  attribuere  solemus  :  quse  quidem  lapidum 
aut  lyrse,  aut  cujus  libet  alius  rei  facultas  mire  imago 
esset  hujus  natura  quam  plasticam  vocamus.   Unde 

naturam  plasticam  definiamus,  «  artem  quamdam  in 
ipsa  inhaerentem  materia ,  eamque ,  nullius  adjutam 
auxilio  moderantem  ,  temperantem  et  certo  consilio 
disponentem  et  fabricantem  » . 

Artem  autem  illam ,  cum  longe  et  multis  modis  ab 
arte  humana  absit,  tum  hoc  prsecipue  discrepare  ab  ea 
dicemus,  quod  materiam  semper  habeat  exteriorem 
humana  ars,  nec  quidquam,  nisi  instrumentis  seu  fer- 
reis ,  seu  ligneis  usa ,  moliatur ;  quum  contra  natura, 
intus  in  materia  latens ,  intus  agat,  sine  instrumento, 
sine  cujusquam  auxilio  operetur ,  et  sine  tumuitu  aut 
conatu ,  abscondite  et  obscure  designatis  fungatur 
muneribus.  Secundo ,  quod  ars  humana  semper  defi- 
ciat,  haesitet,  consulat,  incepta  aut  interrompat,  aut 
convertat,  tum  sistat,  tum  iterum  aggrediatur ;  natura 
vero  consilia  indeficienter  consequatur ;  ad  propositum 
lente  et  gradatim,  at  tuto  procedat,  nunquam  quies- 
cat,  neque  incerta  maneat,  neque  pendeat,  neque  de- 
liberet. 

Quibus  quidem  natura ,  quam  dicimus  plasticam , 
arte  humana  adeo  prsestat,  ut  artis  divinae  velut  exem- 
plar  videatur  esse,  nequaquam  errabunda,  et  unicuique 
rei  regula,  lex  et  causa.  Ne  tamen  eam  cum  arte  di- 
vina  confundas,  cavendum  est.  Natura  est  enim  ars 
divina,  sed  materia  obvoluta,  et,  ut  ita  dicam,  ebria; 
non  est  autem  artis  divinae  ipse  archetypus,  quee  est 
intelligentia  et  sapientia  divina,  omni  corpore  destituta ; 
atque,  ut  novis  imaginibus  utar,  qualis  sermo,  si  eum 
cum  cogitandi  facultate,  qualia  impressa  signa,  si  ea 
cum  opere  ipso  a  poeta  aut  philosopho  concepto  com- 
pares,  talis  est  plasticae  naturee  virtus ,  si  ad  divinam 
artem  spectes. 

Ideo  natura  plastica,  quam  raodo  arte  humana  supe- 
riorem  declarabamus,nunc  contra  duobus  inferioresse 
nobis  videtur  :  1°  quia  non  intelligat  quorsum  et  quo- 
modo  agendum  sit,  licet  prudentissime  agat,  2°  quia 
sui  ipsius  non  conscia  operetur. 

Estigitur,utjamdiximus,divinaenaturaenaturaplas- 
tica  imago ;  eadem  tamen  conditione  qua  cera  signi  ima- 
goest,  cujus  impressas  formas  servat.  Extremum  enim 
inter  animas  locum  natura  illa  tenet,  quae  nulla  ratione 
ornatur,  aut  si  quid  rationis  habet,  ultimam  sane 
habet  et  imbecillimam.  Quamobrem ,  quamvis  certis- 
sime  et  solertissime  gradiatur,  tamen  hujus  muneris 
quod  conficit,  et  rationum  quibus  conficit,  notione 
caret.  Unde  sequitur,  ut  modo  aiebamus,  sine  intelli- 
gentia  intelligenter  naturam  agere:  quod,  licet  rationi 
primum  repugnet,  facile  intelligas,  dum  modo  parum 
perpendas  :  caeterum  quo  facilius  sentias ,  duas  nunc 
omnibus  notas  agendi  rationes  propius  consideres, 
consuetudinem,  et  animalium  affectus. 

Consuetudo  est  vis  quaedam ,  qua  certissime  et  rec- 
tissime  motusdifiicillimos,  varios  et  multiplici  natura, 
perficimus,  y.«i  touto  nequaquam  meditantes  quid  nobis 
et  quibus  modis  agendum  sit ;  imo  eo  perfectius  agen- 
dis  operibus  fungimur,  quo  minus  ad  haec  animum 
tendimus.  Exemplum  est  musicorum  et  saltatorum , 
quos  num  quis  dicat  meditari  et  praeparare  volubiles 
et  innumeros  istos  motus,  quos  stupemus?  oMusi- 
cum,  quaeso,  dormitantem  adorire,  atque  carminis , 
quod  vel  ipse  numeris  alligavit  musicus ,  vel  memoriae 
mandavit  antea ,  exordium  cane  :  is  vero  continuo , 
ac  fortassis  ante,  quam  somno  prorsus  fuerit  solutus, 
vocem   suam  tuae  junget,   coeptam   cantilenam   non 

desinet  persequi ,  donec  ad  totius  exitum  carminis 
perventum  sit  (1) » .  Itaque  merito  dicitur  consuetudo 
altera  natura  :  naturam  autem  reciproca  sententia 
Stoici  i%iv  vocabant ,  id  est  consuetudinem ,  tanta  est 
inter  utramque  necessitudo !  Hoc  tantum  discrepant, 
ut  consuetudo  labore  et  conatibus  acquiratur,  natura 
autem  sponte  existat  et  agat,  quod  vero  non  ad  id 
quod  quaerimus ,  spectat. 

Alia  est  et  fidelissima  naturse  imago  ,  animalium  af- 
fectus  dico  :  qui  quidem  nullo  consuetudinis ,  vel 
educationis,  vel  rationis  auxilio,  mira  solertia  et  per- 
fecta  diligentia  difficillimos  etdiversissimos  motus  ani- 
malia  docent,  itaut  fuerint(2)  qui  affirmaverinthorum 
mentem  humana  mente  et  sagacitatem  sagacitate  nostra 
multo  superiorem !  Qualem  compositionem  partium  , 
qualem  geornetriam  aedificii ,  quale  artificium  operis 
totius  in  cellarum  constructione,  in  mellis  confectione, 
in  reipublicse  gubernatione  apud  apes  mirari  est,  qua- 
lem  artem  in  nidis  avium  construendis,  in  telis  ara- 
neae  contexendis,  quamvis  tantae  artis  insciae  omnes 
videantur ,  neque  scientia  scilicet  cum  geometris  aut 
architectis  eemulentur !  Haec  enim  artificiose  sine  arte 
operantur,  et ,  ut  loquitur  Aristoteles ,  otfre  ttyyjj ,  oure 
&iTf,<javTcc  ,  oute  (SouXeuoavza  Trotet. 

2°  Hoc  est  alterum  inter  naturam  plasticam  et  hu- 
manam  artem  discrimen,  ut  illa  sine  conscientia  ope- 
retur,  et,  greeco  sermone,  «veu  G\)vaiaOr,aei  epya^rat, 
ita  ut  non  solum  non  intelligens,  sed  ne  sentiens  qui- 
dem,  munere  suo,  quodcumque  sit,  fungatur,  non 


(1)  Dissertation  upon  plastick  life  13. 

(2)  Bayl. ,  Dict. ,  art.  Rararius. 

hominibus  solum  sed  et  bestiis  inferior.  Bestiae  enim, 
si  non  rationem ,  at  certe  conscientiam ,  sensum,  0Uy- 
alc%civ  habent.  Quibusdam  vero  philosophis  mirum 
et  stupendum  videbitur  quod  declaremus  naturam 
esse  vim  et  principium  quoddam  agens ,  neque  tamen 
sui  ipsius  conscientiam  habere.  Nam  recentes  nostros 
philosophos  entia  in  duas  species  omnino  separasse 
jam  monstravimus,  unam  cogitantium,  alteram  exten- 
sorum,  neque  ullam  mentem,  ullam  vitam  esse  posse 
contendere ,  cui  non  insit  cogitatio ,  et  necessarium 
illud  cogitationi  attributum,  conscientia.  Hsec  est  Car- 
tesii  doctrina,  et  jam  satisdiximus  quibus  Cudworthus 
hanc  argumentis  lacessiverit.  Contendit  autem  Cud- 
worthus  « Medium  quoddam  genus  actionum  esse  inter 
motum  externum,  et  vitalem  illam  facultatem  quam 
in  animantibus  esse  novimus ;  a  quo  genere  sensus 
ille  absit,  qui  vitae  animalium  conjunctus  est.  Est  sim- 
plex  quaedam  et  interior  efficacitas ,  visque  ex  se  ipso 
sese  movendi ,  quae  caret  altera  virtute  illius  rei,  quam 
Grseci  cwaLoQmiv  dicunt...  Illud  quidem  sine  ullo  du- 
bio  concedendum  est ,  eam  rem  quae  materiam  com- 
movet,  aut  motum  ejus ,  vitae  instat,  dirigit ,  id 
ipsum  propria  quadam  et  pretiosa  virtute  facere,  a 
motu  sejuncta.  Id  etiam  ut  credamus,  ipsa  exigit  ra- 
tio,  rei  illi  cum  materia  quam  regit  et  moderatur, 
naturalem  quamdam  et  vitalem  cognalionem  et  neces- 
siiudinem.  Utrumque  vero  hoc  fieri  posse  existima- 
mus  sine  clara  et  expressa  facta  cognitione  et  Con- 
scientia.  Udca,  inquit  Plotinus  (1),  Zw>7  ivipyzix  dk,  v.a.i 


(1)  Enn.,  III,  1.  II,  r.  XVI. 

r,  (^ccvlri'  ov%  w;  to  7rup  evepyei,  aAX  »5  eVepyeia  au-rri;,  /-«v 
u>}  ai'o9y;a4  tj;  rapy?,  xu/yj<ji;  ti;  ovjc  ecxij  (l)'1"  Imo,  non 
longe  abest,  ut  huic  naturae  quodam  quasi  Leibnitzii 
praesagio,  obscuram  et  imperfectam,  a  sensu  anima- 
lium  dissimilem,  perceptionem  tribuerit,  verba  Plo- 
tini  referens  qui  naturee  inesse  dicebat  9-ewptav  wa 
otyocpoi/ ,  et  eamdem  q>t)>o9ea'uoya  appellabat. 

Quis  autem  istam  opinionem  defendat  nullam  vitam 
esse  sine  cogitatione,  id  est,  clara  et  perspicua  conscien- 
tia,  dummodo  cogitet  animalia,  hominesque  ipsos , 
non  semper  sui  et  cogitationem  suarum  conscientiam 
habere,  scilicet  in  somnio  et  in  lethargia,  neque  sem- 
per  animas  conscias  esse  rerum  quae  mente  agitantur. 
Non  enim  geometra  semper ,  demonstrationem  ,  quas 
ipse  didicit,  aut  cseteros  docuit,  non  semper  musicus 
cantilenarum  quas  olim  composuit,  memoriam  tenent, 
quae  nihil  est  nisi  conscientiae  genus.  Ipsi  vero  num 
conscii  sumus  hujus  vis  qua  cogitamus,  qua  membra 
movemus,  qua  denique  respiramus,  et  vivimus?  Quod 
si  ita  se  res  habeat ,  quid  impediat  quin  pariter  naturse 
inhaereat  virtus,  cujus  non  conscia  sit  :  «  Nemo  porro 
nostrum  est,  quem  non  usus  docuerit,  multas  seepe 
numero  a  nobis  posse  insciis  actiones  edi  animales , 
quas  postea  demum  expendimus  ,  et  consideramus. 
Ita  longis  atque  diuturnis  interdum  motibus  corpora 
versamus  quum  tamen  nihil,  si  a  latente  quadam  et 
secreta  voluntate  recessoris,  nos  incitet,  nec  accurata 
praecesserit  deliberatio.  Illa  porro  vilalis  convenientia 
et  conjunctio  qucv  menlem  nostram  corpori .  nodi  atque 


(1)  Disxert.  uponplast.  nal.,  16. 

vinculis  instar,   allu/at,   non  ex  se  direcle  sentilur  et 
coqnoscilur  a  nobis,  verum  ex  effectu  tantum  (1).  » 

llla  autem,  quae  notamus,  verba  nos,  ut  videtur, 
ducunt  ad  illum  de  quo  qusedam  jam  ab  initio  opusculi 
hujusenuntiavimus,  medialorem,  utvocatur,  plasticum, 
vinculum  nempe  illud,  quod  animam  et  corpus  con- 
junxisse  dicitur,  et  utriusque  naturae  particeps  esse. 
Si  quae  reperimus  in  Cudvvortho  hujus  entis  vestigia, 
nulla  alia  sunt,  quam  ea  quae  nunc  leguntur  :  nam- 
que  de  ista  ipsa  conjunctione  agitur  quse  mentem  cor- 
pori  alligat,  nodi  atque  vinculi  instat.  Sed  vitam  illam 
inter  (quae  hujus  tantum  causa  inducitur,  ut  argumento 
sit,  potestates  quasdam  esse  ne  minimam  quidem  sui 
conscientiam  habentes),  et  vinculum  illud  (quod  una 
corporis  et  animi  naturam  participet ,  et  utramque 
nostri  partem  cognata  quaque  parte,  alliciens,  in  una 
vivendi  agendique  communione  conciliet),  quantum 
intersit,  quis  non  videt?  Nusquam  autem,  vel  in  loco 
citato,  vel  in  ceeteris,  hanc  hybridam  naturam  noster 
commemorat,  nusquam  ridiculum  hunc  nodum,  qui, 
quum  ambae  humanae  naturee  partes  eae  esse  videantur, 
quae  inter  se  communicare  nequeant,  tamen  hanc  du- 
plicem  partem  in  sese  colligat;  ita  ut  commercium 
illud,  quod  explicandum  est,  jam  ponatur  :  quod  qui- 
dem  nemo  est,  inter  logicos,  qui  non  circulum  vocet. 
Sed  vita  illa,  de  qua  nunc  loquitur,  ne  definitur  qui- 
dem :  imo  Cudworthus  pendet  incertus  utrum  illa  sit 
aliquid  per  se  existens,  an  aliqua  pars  animaeinferior, 
aut  occulta  facultas.  Nusquam  in  Cudwortho  ambigi- 
tur  de  animi  et  corporis  commercio  :  quam  quidem 


(l    Dissert.  upon  plast .  »«'••  H. 

quaestionem    Malebranchius    et   Leibnitzius    accura- 
tissime  tractavere.  Unum  est  ab  eo  agitatum  utrum 
materia  sese  ipsa  moveat ,   et  mecanicis  legibus  ob- 
temperans  omnia,  quae  cernimus  conficiat,  an  hsec  ea- 
dem  Deus  ipse,  quasi  solus  personas  agat,  machine- 
tur.  Quod  si  rem  ita  consideres,  haud  immerito  quidem 
dicere  est,  medium  aliquid  esse  a  Cudwortho  proposi- 
tum  et  defensum,  quod  quidem  non  animam  inter  et 
corpusponendum  est,  sed  Deum  inter  et  materiam.  Tum 
quodam  modo  verum  erit  vitam  illam  plasticam  cor- 
poris  et  animi  naturam  participare,  quum  una  cum  cor- 
pore  intelligentiaetconscientia  egeat,  una  autem  cum 
animosimplicitatem  et  efficaciasortitasit.  Si  vero  atten- 
tius  perpendas  et  proprie  loquaris,  non  sequam  esse  il- 
lius  cum  utroque  participationem  fatebere :  nam  animo- 
rum  generi  affinis  videtur,  attributis,  ut  ita  dicam,  posi- 
livis,  simplicitati  etefficacia,  negaiivis  autem  corporum 
generi,nempeintelligentieeetcognitionisprivationc(l). 
Non  autem  satis  enucleate  de  vitae  plasticae  natura 
Cudworthus  lectorem  docet  :  quippe  qui  Cartesii  prae- 
cepta  non  satis  sequi  mihi  videatur ,  qui  nihil   vult 
nisi  clare,   expresse,   gradatim ,   simpliciter  exponi. 
longe  ab  omnibu   fantasiee  somniis,  neque  ad  veterum 
auctoritatem  quemquam  refugium  qiuerere.  Si  quis 
sciscitatur  quomodo  quo  agat  illa  natura,  haec  respon- 
det  ifataliter,  sympailiice,  magice  agit  natura  plastica. 
Quid    vero  magice  aut   sijmpaihice  significat?  Utrum 
Van-Helmontem  et  Paracelsum  an  Cartesii  aliquem 
aequalem  et  fere  discipulum  audimus  «  Mutua,  inquit, 


(1)  Unde  orta  sit  vulgaiis  illa  dc  mediatori  plastico  opinio  disquerenti , 
Johannem  Clericum,  verba  Cudworthi  interpretantem ,  legendum  suadeo. 

illa  corporis  et  animae  conjunctio  et  convenientia 
quam  longinquus  usus  extra  controversiam  collocavit, 
non  res  quaedam  est  ex  materia  conflata,  aut  legibus 
adstricta  et  ponderibus  naturalibus,  sed  vitalis;  ideo- 
que  non  male  magica  nominari  potest(l).»  Unde  ma- 
nifestum  est  magice  idem  esse  ac  vitaliter,  ita  ut  plastica 
vita  vitaiiler  agere  dicatur  :  quo  responso  si  quis  illu- 
minetur,  nihil  ultra  adjiciendum  puto.  Nihil  manifes- 
tius  erit  si  eum  interroges,  utrum  sit  ens  quoddam,  an 
aliqua  facultas  natura  ista.  Quae  vero  interrogatio 
quanti  sit  momenti  nemo  est  qui  non  intelligat.  Inter- 
rogatus  vero,  non  suam,  sed  per  longas  ambages  Aris- 
totelis  opinionem,  explicat,  sic  concludens  :  «  An  cae- 
terum  anima  cujusdam  intelligentiae  et  consilii  com- 
potis  facultas  sit  inferior,  an  vero  mens  quaedam  et 
vita,  per  se  quidem  separatim  existens,  et  minor  et 
imperfectior,  non  ex  omni  parte  perspicuum  est  (2).  » 
Quae  vero  de  numero  plasticarum  naturarum  propo- 
suerit,  ut  rara  et  obscura,  ita  sibi  parum  constantia, 
ne  caput  istud  nimium  extendamus ,  omittere  nobis 
liceat. 

£  IV.  Pelri  Baylii  et  Johannis  Clerici  de  natura  ptastica 
disputatio.  Quid  de  eudem  Leibnilzius  censuerit. 

Non  Cudvvortho  sui  defuere  sectatores,  neque,  ut 
solet,  adversarii ;  inter  illos  princeps  fuit  Johan- 
nesClericus,  eruditus  ille  et  sagax  inter  reformatae 
religionis  scriptores;  inter  istos  Petrus  Baylius,  quo 


il)  Disse.t.  tipon  plast.  Hfe,  18. 
(?)  Ibid.,  26. 

uemo  acrior  aut  ingeniosior  fuit  eorum  qui  in  hac 
aetate  dephilosophia,  de  theologia,  de  historia  et  aliis- 
cumque  rebus  qua3  ad  litteras  attinent,  scripsere.  In 
hac  disputatione  quse  inter  eos  de  natura  plastica  orta 
est,  et  de  qua  summa  tantum  delibabimus,  Clericus, 
mea  sententia,  veri  ipsius  intuitu,  Baylius  vividitate 
et  calliditate  ingenii  excelluerunt(l).  Totam  vero  dis- 
putationemLeibnitzius  mira  judicii  temperatione  com- 
posuit  et  litem  diremit :  nec  mirum  ;  ut  pote ,  qui 
Cudvvorthi  exemplo,  cartesianam  doctrinam  lacessive- 
rit,  et  ad  novum  philosophandi  genus  converterit. 

Ut  ab  initio  totam  disceptationem  sumamus,  verba 
ipsius  Baylii  hic  referemus. 

«  Quotidie,  inquit,  eos  qui  ardentissime  in  atheos  in- 
vehuntur  videre  est  adversariis  invitos  insciosque  ar- 
ma  preebere.  Cujus  rei  excellentissimi  quidem  inter 
philosophos  Grewius  et  Cudworthus  exemplum  ofle- 
runt :  quippe  qui  indignum  se  censuere  eam  car- 
tesianam  opinionem  tutari  qua  haud  dubio  nuila  est 
quae  pro  Dei  existentia  magis  valeat,  hanc  dico  quae  a 
creatis  ad  creatorem  omnem  agendi  potestatem  defert, 
et  sibi  magis  fore  gloriosum  visi  sunt,si  titubantem  et 
jam  humi  prostratam  peripateticorum  doctrinam  rele- 
vare  et  recreare  niterentur,  et  veterem  de  formis  sub- 
stantialibusdoctrinam  renovarent,  hic  naturaeplasticae, 
ille  mundi  vitalis  systema  illustrando.  Qui  quidem 
quantum  mali  et  detrimenti  verse  causse  afferant, 
quamvis  nil  tale  sane  moliantur,  ultra  fidem  est.  Quid 


(l)  De  ista  dispulniione,  vid.  Bayle,  Continuation  des  pensJesdirerses, 
XXI,  CVI  ,-CVII ,  CXI ,  CXIII ;  Histoire  des  ouvrages  des  suvants ,  art. 
7  aout  1704  ;  Iiiponse  aux  queslions  d'uit  provineial ,  c.  CLXXIX  sqq.: 
Cleric,  Bibl.  chois.,  t.  V,  ait.  I\  \  X.  VI  ,  art.  7;  U  \U  ,  art.  7. 

enim  magis  atheos  implicet  et  irreliat ,  quam  quod 
animalium  formationem  cuipiam  causae  attribuere  co- 
gantur,  quae  propositum  suum  haud  temere  sequitur, 
imo  sapientissime,  nihil  tamen  sciat  de  legibus  quibus 
obtemperet,  et  de  isto  proposito ,  quod  ipsa  diligenter 
ad  eventum  ducit.  Quum  tamen  in  eadem  conditione 
sint  Cudworthi  plasticae  naturse/  et  Grevii  principium 
vitale,  hanc  objectionem  multo  debilitant.  Nam,  quod 
Deus  talem  plasticam  virtutem  creare  potuerit ,  docu- 
mentum  est  non  rerum  naturam  repugnare  talium  sub- 
stantiarum  existentiam  :  h  s  igitur  per  se  existere 
posse  concludimus.  Quod  hac  comparatione  facilius 
intelliges  :  quod  si  enim  materia  facultatem  movendi 
recipere  potuit,  tum  nulla  est  materiam  inter  et  facul- 
tatem  movendi  repugnantia.  Tum  vero,  quid  obstat, 
quin  per  se  existat  materia,  et  in  sua  essentia  faculta- 
tem  ,  vel  se  ipsam  ,  vel  alias  res  movendi  contineat? 
Qui  autem  contendunt  materiam  non  esse  quae  vel  ex- 
trinsecus  facultatem  sese  movendi  accipiat,  at  Deum 
solum  motus  potestatem  habere,  sunt  qui  atheos  faci- 
lius  refutent.  » 

Quid  ad  illa  retulerit  Clericus,  breviter  commemo- 
remus. 

Quid  inter  plasticas  naturas  et  formas  substantiales, 
intersit,  satis,  ut  mihi  vi  letur,  superiori  capite  expo- 
suimus,  ideoque  Clerici  argumenta  de  hac  re  omitte- 
mus.  Ad  illud  vero  quod  a  Baylio  objicitur,  veniamus: 
scilicet  ab  atheis  retorquendum,  si  quis  eos  reprehen- 
dat,  quod  mundum  ab  insciis  causis,  nullos  fines,  nul- 
Ias  rationes  rerum  providentibus,  creari  contendant,in 
eamdem  reprehensionem  Cudworthum  venire,  naturas 
plasticas  praedicantem  ,   quae   mira  diligentia  mirum 

opus  conliciunt,  quamvis  earuin  rerum  quas  movent, 
et  rationum  quibus  has  movent,  imo  sui  ne  minimam 
quidem  cognitionem  habeant.  Huic  reprehensioni  a 
Clerico  respondetur  nullum  esse  retorquendi  locum. 
lllud  enim  atheis  objicitur,  quod  orbem  illum,  in  quo 
intelligentiae  et  providentiae  mira  multa  vestigia  elu- 
cent  ab  improvida  et  caeca  causa  creari  asseverent. 
Cudvvorthus  vero,  quum  materiam  deinonstret  esse 
extensionem ,  et  materiee  omnino  repugnare  quidquid 
intelligendi,  sentiendi,  videndi  facultati  simile  est,  ab 
altera  autem  parte,  statuerit  hunc  orbem  intelligenti 
causa  indigere,  et  causam  essj  quamdam  supra  omnes, 
ratione  et  mensura  quodcumque  est,  gubernantem, 
habendus  est  duo  e  gravissimis  ath  orum  adminiculis 
evertissi',  etradicitus  eorum  stirpem  evulsisse,  nullum- 
que  Baylio  retorquendi  locum  permittere.  Nam,  quod 
facultas,  sui  inscia,  divinis  vero  mandatis,  id  est,  su- 
premae  intelligentige  obtemperans,  animalia  et  plantas, 
et  quaecumque  cernimus,  conficit,  num  ab  eo  sequitur 
facultatem  istam,  vel  sublato  Deo,  eodem  munere  fungi 
posse?  Confiteor  equidem  retorquendi  quemdam  fuisse 
locum,  si  naturas  istas  Cudworthus  fmxisset  quidquam 
conficere,  Deo  non  dirigente  :  quod  scilicet  fingunt 
Stratonici.  Quum  autemDeumCudworthuscenseatpri- 
mum  esse  opificem,  quid  necesse  est,  ut  instrumenta 
quibus  utitur,  jussorum  exsequendorum  inteiligen- 
tiam  afferant,  et  fines  rerum  cognoscant.  Satisestcau- 
sam  omnium  principem  suprema  arte  excellere,  neque 
illa  mundi  concordia  et  pulchritudo  requirit,  quaecum- 
que  naturae  isti  principi  inserviunt,  eadem  arte  esse 
instructa.  Objicit  quidem  Baylius,  si  naturae  plasticae 
admittantur,  non  tales  naturas  rationi  repugnare  :  ni- 

tiil  profecto  clarius.  Axioma  enim  est,  ab  actu  ad  posse 
valet  consequentia.  Non  inde  tamen  sequitur  has  na- 
turas  per  se  posse  existere,  et  aeterne  extitisse,  et  nullo 
inteiligeritise  auxilio,  rerum  miracula  creare  potuisse  : 
quod  tamen  athei  affirmant ,  noster  autem  nequa- 
quam. 

Quae  controversia ,  quum  ultra  fines  quos  jubet 
hujusce  dissertationis  mensura  protendatur,  et  saepius 
in  se  revertatur,  in  brevius  utriusque  argumenta  cogere 
liceat. 

Baylius  Clericum  sic  redarguit  :  Si  causae  plasticae , 
ut  dicitur,  sunt  artis  divinae  instrumenta  ,  cujus  ge- 
neris  sunt  ?  Est  enim  duplex  instrumentorum  genus  , 
videlicet  eorum  ,  quae  nulla  interiore  vi  instructa  , 
nihil  sponte  agunt ,  ut  securis  ,  aut  malieus  :  quse 
jure  physica  esse  instrumenta  dicas ;  illorum  vero  , 
quae  sponte  agunt ,  ut  artifex  ,  ut  faber  et  causce  vere 
efficientes  dicuntur  :  quae  moratia  instrumenta  voces. 
Alia  quidem  ,  ut  extrinsecus  dirigantur,  non  cogni- 
tionem  requirunt ;  alia  autem  quanquam  non  fines 
operis  semper  cognoscunt  ,  ut  faber  fabricandi  ,  ut 
navigandi  nauta ,  ut  praeliandi  miles ,  tamen  quid 
agant  ,  et  qua  ratione  agendum  sit  sciant  necesse 
est  :  ceteroquin  nihil  agerent.  Si  prioris  generis  in- 
strumentis  naturas  plasticas  assimiles  ,  quibus  Deus 
utatur,  ut  securi  agricola  ,  ut  malleo  faber,  non  mul- 
tuin  sane  Cudworthi  doctrina  a  cartesiana  quam  adeo 
vehementer  lacessivit,  discrepat.  Dicebant  enim  et 
cartesiani  corpora  divinae  potestatis  instrumenta  esse  ; 
quid  aliud  suntistae,  quas  vocant,  causae  occasionales, 
nisi  istius  generis  instrumenta?  Quod  si  ita  est,  Stra- 
«onicis  nulla  equidem  est  in  Cudworthum  retorquendi 

facilitas.  Quod  si  autem  naturas  plasticas  efiicientes 
vere  causas  esse  dicas,  et  sponte  agere,  nullum  video 
ab  objectione  refugium.  Quid  enim  refert,  utrum  dica- 
mus  supremam  rerum  causam  intelligentissimam  esse, 
si  secundae  ipsse  causae  hujus  intelligentiec  ne  minime 
quidem  sint  participes  et  tainen  in  creatoris  locum 
substituantur?  Si  quis  enim  dicat ,  facultatem  ali- 
quam  ,  insciam  quidem  et  irrationalem  ,  quod  ab  in- 
telligenti  causa  facta  cbt,  eo  idoneam  esse  ad  opera 
conficienda,  quaeintelligentiam  requirant,  haud  secus 
est  ac  si  dicat  e  duobus  hominibus  seque  caecis ,  hunc 
quidem  vise  omnino  ignarum  esse  ,  illum  vero,  quia 
a  patre  generatus  est ,  qui  oculis  fruatur,  tuto  et  se- 
cure  progredi.  Quod  a  causa  praestantiore  hic  veniat, 
non  nego  praestantiora  dona  ,  quod  ad  caetera  attinet, 
accepisse  ,  quod  vero  ad  oculos ,  nihil  ,  si  caecum 
dicas.  Quid  enim  ad  te  eaecum  dirigendum  interest  ab 
caeca  ne  an  videnti  causa  venias ,  cum  tamen  patris 
consilio  et  manu  indesinenter  dirigaris  oportet.  Haud 
aliter  ad  materiam  disponendam  ,  nihil  refert  quod  a 
causa  intelligenti  natura  orta  sit,  si  caeca  sit  et  quibus 
elementis  utatur,  qua  lege  haec  componat,  separet , 
distribuat ,  et  in  unum  ordinet ,  nesciat.  Quid  prodest 
enim  ad  opus  tale  ,  efficiendi  facultas,  deficiente  in- 
telligentia?  Quid  crura  ca^co ,  quid  potestas  proce- 
denti  tibi  prodest,  quorum,  quibus  auxiliis  procedas 
ignoranti?  Quod  de  potestate  divina  dicitur,  nullius 
ponderis  existimo.  Nam  si  quis  contendat  plasticam 
facultatem  nescio  qua  proportione  formandae  rerum 
naturae  capacem  esse ,  licet  cognitione  careat ,  hunc 
ad  formas  substantiales  redire ,  neque  a  scholasticis 
multum  diflerre  demonstrabo;  imo  Stratonicos  non  ef- 

fugere  ,  merito  rogantes  cur  facultates  non  creatae  , 
seu  plantarum ,  seu  animalium ,  virtute  eadem  oc- 
culta,  qua  plastica  natura,  opus  non  conficiant,  seu  a 
principe  causa  oriantur,  seu  perse  existant.  Praeterea, 
nihil  rerum  ordini  et  arti  div  nae  magis  repugnat , 
quam  quod  fingas  supremum  artificem ,  quum  rerum 
disponendarum  ,  ut  sunt ,  causas  creaverit  ,  his  tamen 
negavisse ,  quod  maxime  ad  designatum  opus  promp- 
tum  et  necessarium  videtur,  id  estmuneris  suinotitiam, 
proque  illa  virtutes  occultas ,  nequaquam  propo- 
sito  accommodatas  substituisse.  Adjice  hanc  schola- 
rum  sententiam  :  quidquid  recipitur  ad  modum  reci- 
pientis  recipitur  :  manifestum  enim  estinfinitae  causae 
effectum  ,  cum  a  finita  re  accipitur,  non  infiniti  sed  finiti 
conditionem  pati.  Nemo  enim  dicat  divinae  auctoritati 
modum  imponi,  quod  negatur  illi  communicare  posse 
graeci  poematis  condendi  facultatem ,  nisi  cui  linguae 
graecae  etcomponendorumcarininum  scientiam  praesti- 
terit.  Quomodo  autem  mundi  construendi,  quod  quidem 
est  opus  poemate  longe  difficilius  praestantiusque,  pro- 
vinciam  nescio  cui  naturae  aut  facultati  committat , 
nec  ei  praestet  quod  maximeest  in  hoc  opere  necessa- 
rium,  operis  exsequendi  scientiam !  Praeterea,  quae 
exempla  proponit  Clericus  nihil  probant.  Bestiae  enim, 
quum  aliquidefficiunt,  licetnon  semper  sciant  quaesint 
consilia  aut  fines  jubentis  aut  dirigentis  magistri,  non 
tamen  nihil  sciant,  quod  si  ita  sit,  nihil  per  se  agant, 
neque  a  physicis  instrumentis  differant,  quae  impellat 
aut  dirigat  humana  manus.  Solemus  autem  animalia  , 
primum  domare,  deinde  quasi  emancipare,  postquam 
parta  consuetudinc ,  et  rerum  notitia  nostram  intelli- 
gentiam  non  jam  requirunt.  Quis  dubitet  enim  canem 

signa  intelligere,  quibus  seu  appropinquet,  seu  absit, 
jubeas.  Eo  minore  opera  in  animalibus  dirigendis  uti 
nobis  licet,  quo  majorem  intelligentiam  rerum  habent, 
quo  opportunius  nostris  consiliis  consentiunt  externi 
eorum  aut  interni  sensus.  Eodem  modo,  cum  naturae 
plasticae  dicuntur  nullius  intelligentige  participes  esse, 
continuo  illas  a  Deo  dirigendas,  tanquam  sint  instru- 
menta  physica,  censeo.  Ne  illud  quidem  quo  pacto 
defendatur  intelligo,  videlicet  naturas  plasticas  a  su- 
prema  intelligentia  creari  potuisse,  quae  non  sentiant 
quod  ordinem  vocamus,  id  est  certam  partium  dispo- 
sitionem  ad  propositum  finem  destinatarum.  Nam,  si- 
cut  artifices,  quum  domus  elementa  comparant,  ne- 
cesse  est  ut  conditiones  illas  pracognoseant,  sine  qui- 
bus  domus  esse  nequit,  ita  virtutes  plasticae,  quum 
nescio  quo  artificio  corpora  animalium  et  plantas  aedi- 
ficant,  ordinis  totius,  id    est   partium  dispositionem 
justead  finemaccommodotamprovideant,  necesse  esse 
reor.  Mirumprorsusequidem  omnium  eorum  qui  sub- 
tilissimam  illam  et  spinosissimam  de  generatione  vi- 
ventium   quaestionem  tractaverunt,  neminem   veram 
rei  difficultatem  perspexisse.  Sciscitatum  enim  est  an 
anima  bestiarum  eductione,  inductione,  traductione 
ve  gigneretur,  astrorum  vim,  calidum  hwatum,  spiritum 
vitalem,  seminis  virlulcs,  facultaiem  plasticam  (1)  invo- 
cavere  :  nemo  autem  fuit,  cujus  animo  successit  qua 
ratione  causae  istse  munerum  ignaras  tam  miri  muneri- 
bus  fungerentur.  Scio  equidem,  illi  quiarchceum  omnis 
generationis  fabrum  depingunt  idealiter  illum  agere 

(l)  De  aslrorum  vi  in  Keplero,  de  calido  innato  in  Fernelio,  de  spiritu 
ritali  in  Grewio,  de  seminis  virtutibus  iii  Sf nneilo,  de  facultale  plastica 
iii  Ciulwortho  .igitur. 

dicunt.  Non  aulem  idcirco  dicunt  intelligentem  esse ; 
sed  qusedam  signa  interna  inesse  in  seminibus  secun- 
dum  quae  animalia  producunt.  Quod  ad  varia  syste- 
mata  de  generatione  attinet,  nunc  omittamus. 

Haec  Baylius ;  Clericus  vero  quid  demum  responde- 
rit,  vide. 

llludunum  versatur  in  discrimine,  utrum  intelligen- 
tia  suprema,  quum  opus  quoddam  machinandum  mo- 
litur,  hujus  machinationis  operam  cuipiam  causae  com- 
mittere  possit,  quid  faciat,  et  quomodo  faciat,  igno- 
ranti,  tamen  certa  via  progredienti,  neque  ab  ordine 
divinitus  designato  abscedenti.  Hoc  autem  non  secum 
pugnat.  Nihii  clarius  et  facilius  admittitur  quam  in- 
strumentumvoluntatis  et  artis  divinae  interiorequodam 
motus  principio  animatum,  qualis  est  animalium  mira 
ista  providentia,  quamnemo  dicat  omnibus  notionibus 
instructam  esse,  qua3  mirabilia  illorum  opera  testan- 
tur,  neque  ideo  tamen  nullam  esse  fatebitur.  Si  quis 
enim  naturas  plasticasCudworthinegat,  ad  alterutrum, 
aeque  quidem  extremum  ducetur,  aut  bestias  scientia 
et  arte  multo  hominibus  praestare,  aut,  ut  censebat 
Cartesius,  nihil  esse  ac  machinas,  quarum  motus  per- 
vigili  Dei  manu  perpetuo  diriguntur.  Non  hic  hujus 
opinionis  vitia  iterum  exponere  locus  :  quod  qui  scire 
velit  Cudworthum  ipsum  legat  de  naturae  plasticae  ne- 
cessitate  disserentem.  Nemo  vero  concedat  plus  esse  in 
animalibus  quam  in  hominibus  intelligentiae.  Unum 
igitur  superest,  animalibus  tribuas  agendi  potest.tem, 
intelligentia  quidem  privatam.  Quod  si  quis  praeterea 
quaerat  cur  non  Cudworthus  plasticas  naturas  intelli- 
gentia  donaverit,  non  satis  Cudworthi  philosophiam 
introspexit,  qui  quidem  sibi  hoc  pnecipue  proposuit  ut 

cartesianae  doctrinae  vitium  corrigeret,  videlicet  abso- 
lutam  corporum  et  mentium  separationem  etquamdam 
entium  series  continua  extenderet  cujus  in  princi- 
pio  Deum,  in  secundo  loco  angelos ,  in  tertio  humanum 
genus,  in  quarto  animalia,  in  quinto  plasticas  naturas, 
postremodemumcorporaponeret.Quamquidemseriem, 
Alexandrinorum  exemplo,  naturae  scalam  appellabat. 

Quo  totiushujus  litis  dijudicationem  faciamus,  judi- 
cem  aliquem  multo  nobis  praestantiorem  inducemus, 
Leibnitzium  quidem,  cujusquammaxima  estinhacdis- 
putatione  auctoritas.  Eamdemenim  quam  Cudworthus 
defendit  opinionem,  id  est  creatarum  rerum  efficacita- 
tem,  ideoque  in  Baylii  reprehensionem  incurrit.  Quae 
fuerit  Leibnitzii  de  Cudvvortho  sententia  satis  monstra- 
bunt  sequentes  loci.  Primum  de  natura  illa  universa 
quae  toti  immixta  mundo  omnia  gubernet  et  disponat, 
haec  dicit : 

« Quod  primum  attinet,  de  ipsa  natura,  si  dispi- 
ciamus,  et  quid  sit,  et  quid  non  sit,  assentior  qui- 
dem,  nullam  dari  animam  Universi;  concedo  etiam 
miranda  illa,  quae  occurrunt  quotidie,  de  quibus  me- 
rito  solemus,  opus  naturae  esse  opus  intelligentiae,  non 
esse  adscribenda  creatis  quibusdam  intelligentiis , 
sapientia  et  virtute  proportionali  ad  rem  tantam  prae- 
ditis ;  sed  naturam  universam  esse ,  ut  sic  dicam  arti- 
ficium  Dei  et  tantum  quidem ,  ut  queevis  machina 
naturalis  (quod  verum  parumque  observatum  artis 
naturaeque  discrimen  est)  organis  constet  prorsus  in- 
finitis,  infinitamque  adeo  sapientiam  potentiamque 
auctoris  rectorisque  postulet.  Itaque  et  calidum  om- 
niscium  Hippocratis  et  Cliolcodceam  animarum  datri-^ 
cem   Avicennae  ,   et  illam  sapientissimam  Scaligeri , 

aliorumque  virtutem  plasticam,  et  principium  hylar- 
chicum  Henrici  Mori ,  partim  impossibilia ,  partim 
superflua  puto ;  satisque  habeo  materiam  rerum  tanta 
sapientia  esse  conditam  ,  ut  ipso  ejus  progressu 
admiranda  illa  contingant,  organicis  prsesertim  (ut 
arbitror  ex  pradelineatione  quadam  sese  evolventi- 
bus.  Itaque  quod  vir  cl.  naturee  cujusdam  -creatse, 
sapientis,  corporum  machinas  formantis  gubernan- 
tisque  figmentum  rejicit,  probo  (1), » 

Constat  igitur  ex  his  verbis  animam  mundi  Leib- 
nitzium  non  approbavisse.  Non  ideo  tamen  vitam  a 
rebus  creatis  separat  :  quid  de  illa  censeat ,  videa- 
mus.  Primum,  haec  de  philosophia  Cartesii. 

«  Quod  si  quis  defensor  philosophiae  novae,  inertiam 
rerum  et  torporem  introducentis,  eo  usque  progre- 
diatur,  ut  omnem  jussis  Dei  effectum  durabilem  effi- 
caciamque  in  futurum  adimens ,  etiam  novas  semper 
molitiones  ab  ipso  exigere  nihil  pensi  habeat ,  is  quam 
digna  Deo  sentiat,  ipse  viderit  (2). 

»  Quantum  enim  abest,  ut  Dei  gloriam  augeat ,  tol- 
lendo  idolum  naturae;  ut  potius  rebus  creatis  in  nudas 
divinae  unius  substantiae  modificationes  evanescen- 
tibus ,  ex  Deo  factura  cum  Spinosa  videatur  ipsam 
rerum  naturam,  cum  id  quod  non  agit,  quod  vi  ac- 
tiva  caret ,  quod  discriminabilitate ,  quod  denique 
omni  subsistendi  ratione  ac  fundamento  spoliatur, 
substantia  esse  nullo  modo  possit  (3). 

»  ...Unde  consequens  est,  ne  res  quidem  durabiles 


(1)  Leibn.,  ed  Dutens.,  t.  II ,  part.  II,  p.  49.  De  ipsa  natura,  sive  de 
vi  insita  aetionibusque  creaturarum  ,  1698. 

(2)  Ib.,  p-  52. 

(3)  Ib„  p.  58. 

produci  posse,  si  nulla  ipsa  vis  aliquandiu  perma- 
nens  divina  virtute  imprimis  potest.  Ita  sequeretur 
nullam  substantiam  creatam,  nullam  animam  eam- 
dem  numero  manere,  nihilque  adeo  a  Deo  conservari, 
ac  proinde  res  omnes  esse  tantum  evanidas  quasdam 
sive  fluxas  unius  divinse  substantige  permanentis  mo- 
dificationes,  et  phasmata,  ut  sic  dicam ;  et  quod  eo- 
dem  redit,  ipsam  naturam,  vel  substantiam  rerum 
omnium  Deum  esse  ;  qualem  pessimge  notae  doctrinam 
nuper  scriptor  quidem  subtilis ,  et  profanus ,  orbi 
invenit  vel  renovavit.» 

Est  igitur  in  rebus  qusedam  efficacitas  :  quod  qui- 
dem  Cudwortho  una  et  Leibnitzio  commune.  Ad  id 
quod  de  Cudwortho  pronuntiavit ,  nunc  veniamus. 

i  Cudworthus  non  atheis  de  pulchritudine  mundi 
locum  retorquendi  permittit ,  tanquam  si  a  causa  in- 
telligentiae  inope  oriri  queat;  nam  Deum  semper  na- 
turam  istam  dirigere  opinatur ,  quam  plasticam  vocat. 
Sed  in  eo  peccat,  in  quo  caeterum  plerique  philoso- 
phorum,  vel  cartesiani,  ut  censeat  motum  naturaliter 
fieri  posse ,  non  tamen  mecanice ,  quod  quidem  est 
recto  rerum  ordini  repugnans,  argumentumque  illud 
debilitat,  quo  ad  primum  motorem  ducimur  :  ego  contra 
affirmandum  esse  censeo  animas ,  aut ,  si  quae  sunt , 
caeteras  incorporeas  naturas  neque  dare  neque  datum 
mutare  motum  posse ,  neque  influxu  ,  neque  occasione. 
omnibus  a  Deo  conveniener  praedispositis  (1). 

»  Deus  monet  esse  aliquam  in  rebus  vim  agendi : 
interim  ea  vis  ipsi  materise,  id  est,  aniitijpice  tri- 
buenda  non  est ,  sed  insitse  sunt  entelechiae ;  at  non 

(1)  Leibn.,  f.ptlr.,  XIX,  L  VI,  ed.  Dutens. 

ideo  probo ,  quae  de  naturis  plasticis  Cudworthus  et 
Clericus  habeat ;  putant  enim  hi ,  esse  naturas ,  quse 
non  mecanice  operentur  in  corporibus ;  ego  vero 
censeo,  omnia  in  natura  corporea  fieri  mecanice,  etsi 
ipsa  mecanismi  principia  ex  sola  materia  non  pen- 
deant.  » 

Quod  si  quis  non  satis  intelliget,  haec  etiam  se- 
cum  meditetur  : 

»  Robertus  Baylius,  vir  insignis  et  in  naturae  obser- 
vatione  cum  cura  versatus,  de  ipsa  natura  libellum 
scripsit,  cujus  mens  eo  redit,  si  bene  memini ,  ut 
naturam  judicemus  esse  ipsum  corporum  mecanis- 
mum ,  quod  quidem  do-h  itkaxti  probari  potest ;  sed 
rem  rimanti  majore  oxptSs««  distinguenda  erant  in 
ipso  mecanismo  principia  a  derivatis  :  ut  in  expli- 
cando  horologio  non  satis  est ,  si  mecanica  ratione 
impelli  dicas,  nisi  distinguas,  pondere  an  clastro  con- 
citetur.  Et  a  me  aliquoties  jam  est  proditum  (quod 
profuturum  puto  ,  ne  mecanicse  naturalium  rerum  ex- 
plicationes  ad  abusum  trahantur  in  praejudicium  pie- 
tatis ,  tanquam  per  se  materia  stare  possit ,  et  meca- 
nismus  nulla  intelligentia ,  aut  substantia  spirituali 
indigeat)  originem  ipsius  mecanismi  non  ex  solo 
materiali  principio  mathematicisque  rationibus  sed 
altiore  quodam  et,  ut  sic  dicam ,  metaphysico  fonte 
fluxisse  (1). 

Ne  ultra  progrediamur.  Cseterum  a  Cudwortho  in 
Leibnitzium  exularemus.  Satis  est ,  quod  exposuerim 
quid  Leibnitzio  videatur  apud  Cudvvorthum  deficere. 


(1)  De  natura  ipsa ,  etc,  p.  50. 

His,  quantulacumque  sint,  docemur,  qua  via  Gud- 
worthi  in  Cartesium  doctrina  ad  Leibnitzianam  de- 
flexerit.  Quodquidem  non  minimi  momenti  esL 

§  V.  Conclusio. 

Postquam  Cudvvorthi  doctrinam  exposuimus,  prae- 
cipue  deilla,  cui  singularemin  modum  adhaerebat,  et 
qua  nomen  ejus  celebratur,  plastica  naturae  vita,  nunc 
quid  proprium  habuerit  et  peculiare  hujus  philosophia, 
quid  cum  caeteris  ejusdem  aetatis  opinionibus  commune 
aut  absimile,  quas  partes  egerit  inter  philosophos 
aequales  ,  indicare,  et,  quantum  licet ,  certo  modo  de- 
finire  tentemus. 

Cudworthi  temporibus  nondum  a  veteri  auctoritate 
decesserat  scholastica  philosophia ,  si  scholas  tantum 
consideres.  Jamdudumenim  Aristotelisopinionibus  no- 
vse  misceri  aut  substitui  cceperant  opiniones,  inter  eos 
qui  ingenuiet  togaliberi  philosophicis  incumbere  sole- 
bant  studiis:  non  autem  ille  novus  rerum  ordo,  nisi 
quaedam  exciperes,  in  scholis  orsus  erat.  Aristoteles 
adhuc  in  cathedris,  licet  a  Cartesio  et  anterioris  sae- 
culi  philosophis  rejectus  et  refutatus  fuisset ,  domina- 
batur,  et  peripateticam  physicam,  qualitates  occultas, 
formas  substantiales,  potentiales  facultates,  formam  et 
materiam,  potentiam,  actumetprivationem,  pertinaces 
magistri ,  syllogismis  muniti ,  ardenter  defendebant. 
Quos  quidem  neque  Cartesio,  neque  Gassendo,  neque 
Hobbesio ,  neque  Malebranchio  omnino  evertere  con- 
tigerat  (1). 

(1)  Peripatetismus  moriens ,  philosophiam  et  theologiam  una  calumnia 

Cum  in  scholis  Aristoteles ,  tum  extra  scholas  duo 
prsestantissimi  et  diversissimi  philosophi ,  Cartesius  et 
Hobbesius  animos  et  sententias  distrahebanl :  quorum 
doctrinae,  licet  quadam  affinitate  consentiant,  tamen 
majoribus  etiam  discriminibus  merito  separandae  sunt. 

Haec  sunt  inter  utrumque  communia  :  1°  ut  auctori- 
tatem  magistrorum  pariter  rejiciant,  praesertimque 
Aristotelicam  ;  2°  qualitates  occultas  una  respuant  et 
corpus  nihil  aliud  esse  ac  extensionem  asserant. 

Ut  in  duobus  philosophi  nostri  consentiunt,  ita  sunt 
duae  praecipuae  discriminum  causae. 

1°  Non  corpus  eodem  modo  ad  extensionem  redu- 
cunt.  Corpora  enim  composita  esse  Hobbesius  profite- 
tur ,  quorum  elementa  sunt  partes  quaedam  individuae 
et  insecabiles  ,  videlicet  atomi.  Cartesius  contra  cor- 
pora  declarat  modos  tantum  esse ,  et  accidentia  ex- 
tensionis  ;  extensionem  enim  per  se  existere,  et  intelligi 
(quod  est  substantiae  defmitio) ,  nullamque  esse  revera 
extensione  divisionem,  nisi  quae  mente  ponatur.  Hob- 
besius  quidem  pristinam  epicureorum  doctrinam  re- 
novat ;  Cartesius  nova  proponit. 

2°  Ut  Hobbesius  formis  substantialibus  et  qualitati- 
bus  occultis  adversetur  est  unica  causa,  quod  non 
sensibus  occurrant.  Quocirca,  ut  sibi  consequens  ma- 
neat,  quidquid  a  sensibus  remotum  est,  quidquid  cor- 
pore  caret ,  tanquam  vacuum  fantasiae  commentum  a 


maligne  miscens,  adversus  Cartesii  philosophiam  in  anno  1680  disserta- 
tionem  immisit,  P.  Levallois  auctore ,  qui  ut  theologicam  Cartesii  ratio- 
nem ,  itadoctrinam  illaminculparetquaenaturam  corporis  ad  extensionem 
redigeret.  Vid-  Baylii  hujus  dissertationisrefutationem.  Opera,  t.  III. 

philosophia  expellit,  Deum  videlicet  et  animam,  aut, 
quod  non  aliud  est  mea  opinione  ac  omnino  abolere, 
Deum  et  animam  corporeas  esse  substantias  censet. 
Cartesio  autem  tantum  abest  ut  omnia  corporea  esse 
placeat,  ut  contra  incertum  videatur  an  sit  quodquam 
corporibus,  qualia  cernimusettangimus,  simile.  Primo 
mentem  existere  asserit,  secundo  Deum,  et  eum  Deum 
qui  corpore  careat ,  in  tertio  tantum  loco  existentiam 
corporum  habens,  quasi  sit  utriusque  consequentia. 

Quarum  doctrinarum  haec  in  Gallia,  illa  in  Britan- 
nia  praecipue  inclaruit,  et  pro  hujus  setatis  in  religio- 
nem  reverentia  pluribus  sectatoribus  Gartesii  placuil 
quam  Hobbesii  doctrina. 

Scholastici  vero,  qui  tam  obscuris,  tam  implica- 
tis  sententiis  obvoluti  jacebant ,  ad  illam  tam  simpli- 
cem,  tam  dilucidam  Cartesii  philosophiam,  tam  rationi 
con^entaneam,  non  subito  transire  poterant,  nec  Aris- 
toteli  Cartesiusstatim,  nulloque  interveniente,  succe- 
dere.  His  partibus  functa  est  illa  quae  dicitur  renascens. 
ut  ipsa  aetas,  quam  illustravit,  philosophia.  Quum  enim 
philosophia  libertatem  afiectare  cceperit  ,  antiquitatis 
primum  praesidio  innixa  est :  Divi  Thomae  et  Aristotelis 
auctoritatem  recusans,  nihil  aliud  sibi  tutius  credidit 
quam  ad  novam  auctoritatem  confugere,  nunc  Plato 
nis,  nunc  Pythagorae,  nuncZenonis,  imo  ipsius  Aris- 
totelis,  aliter  v  ro  ac  fuerat  antea,  explicati.  Tum  Pla- 
tonismum,  Neoplatonismum,  Pythagorismum,  Stoicis- 
mum  ,  praevalentibus  autem  Platone  et  Alexandrinis, 
renascentes  cernimus.  Qui  quidem  magistri  fuerunt  in 
quos  juravere  Marcilus  Ficinus,  Picus  Mirandolus,  Ser- 
vetus,  Giordanus  Bruno  :  Mystici  supra  omnes  exun- 
dabant:  Cujus  confusae  et  indigesta?  philosophise  usque 

m  sequentem  ostaiem  quaedam  vestigia  remansere  \ 
quae  quidem  philosophia  tum  novo  spiritu  et  quasi  no- 
va  flamma,  tum  antiquo  afflatu  inspirata,  nunc  mystico 
futore  ardet ,  nunc,  utTelesio,  Campanella  et  Baco 
Verulamius  naturam  rerum  observandam  procla- 
mat.  Unus  eorum  apud  quos.in  xvn"  saeculo  plurima 
anterioris  aetatis  vestigia  remansere,  Henricus  Morus 
est,  Cudwortho  familiaris,  a  quo  litteras  ad  Cartesium 
singulari  ingenii  sagacitate  scriptas  habemus  :  qui 
quidem,  cum  amicis,  Thomasio  Galeet  Burneto,etaliis 
quibusdam  ,  platonicum  mysticismum  in  xvn°  saeculo 
etiam  colebant. 

Jam  ,  paulo  postquam  ederetur  Cudworthi  opus  , 
philosophus  quidam  excellenti  ingenio  ,  nomineque 
illustris,  Leibnitzius  quidem  ,  Cartesianee  doctrinae 
instaurationem  tentabat  :  cui  quidem  displicebat  , 
quod  Cartcsius  ,  prsecipueque  Malebranchius  omnem 
agendi  vim  a  creatis  retraxerit ,  et  extensionem  tan- 
quam  corporum  essentiam  absolute  declaraverit.  Ille 
autem  reformationem  totius  philosophiae  fundabat 
substantiae  notionis  reformatione  :  substantiam  enim 
$vvy.uiv  aut  kvepyuacv  defmire  solebat,  et  quam  vocamus 
materiam,  aggregatum  esse  contendebat  simplicium  et 
essentialiter  agentium  substantiarum  ,  quas  Aristote- 
lico  more  ,  svTtiv/duc  vocabat ;  aut  suo  ipsius  more  , 
monadas. 

Quem  locum  inter  has  omnes  doctrinas  Cudwortho 
habendum  esse  putamus?  Quid  inter  eas  et  scriptoris 
nostri  philosophiam  intersit  nunc  dicendum. 

Hoc  primum  animadvertimus  Cudworthum  philoso- 
phise  scholasticae  omnino  hostilem  esse.  Syllogistico 
enim  artificio  non  abutitur,  quum  ne  utatur  quidem  , 

physicam  peripateticam  repudiat,  a  formis  substantia- 
libus  ,  et  quodlibet  his  simile  nuncupatur,  abhorret  , 
praesertimque  eam  philosophiam  celebrat ,  quae  cor- 
pusculis  favet ,  et  nihil  in  corporibus  esse  confitetur. 
Epicuri ,  Gassendi ,  Hobbesii  exemplo ,  quod  non  aut 
ipsa  extensio  sit  ,  aut  ab  extensione  pendeat. 

Physicam  vero  peripateticam  cum  lacessiverit  Cud- 
worthum,  ut  Cartesius  et  Hobbesius  et  cseteri  philoso- 
phiae  principes ,  tamen  neutrum  eorum  serviliter  se- 
quitur,  et  quamvis  Cartesio  magis  quam  Hobbesio 
faveat,  tamen  utrumque  carpit,  et  nunc  in  atheismum 
hujus,  nunc  in  mecanismum  illius  totis  viribus  et  tota 
voluntate  invehitur. 

Primo  enim  adversus  Hobbesium  ,  ut  jam  diximus, 
quod  caeterum  non  ad  propositum  nostrum  attinet , 
animi  existentiam,  existentiam  Dei ,  notionum  recti  et 
honesti  aeternam  et  immutabilem  naturam  defendit. 

In  Cartesium  vero  invehitur,  quod ,  ut  censebat , 
a  natura  intelligentiam  et  voi>v  amoverit  ,  et  principia 
tantum  mathematica  ad  omnium  rerum  guberna- 
tionem  ,  concordiam  ,  pulchritudinem  explicandam 
finxerit,  quod  res  omnes  in  duo  genera,  hoc  quidem 
extensorum  ,  illud  autem  cogitantium  ,  nullo  Ioco  vi- 
talibus  principiis  ,  aut  naturisplasticis  relicto  ,  omnino 
separaverit. 

Qua  quidem  Hobbesii  et  Cartesii  reprehensione  , 
quum  ambos  increparet  ut  principiis  tantum  mathe- 
maticis  usos,  et  vita  naturam  privantes,  quum  in  locum 
horum  mecanicorum  principiorum  naturam  plasticam 
substitueret  Cudvvorthus  Leibnitzio  praeire  videtur  : 
intersunt  tamen  hos  inter  quaedam  discrimina,  quae  no- 
temus ,  necesse  est. 

1°  Uterque  enim  Gartesii  doctrinam  reprehendit  , 
Cudvvorthus  quidem  ,  quod  illam  atheismo  favere, 
Leibnitzius  vero  ,  quod  ad  Spinosae  dogmata  inclinasse 
censeat.  Cudworthus  autem  hoc  vulgariter  Cartesio 
objectum  iterum  objicit ,  scilicet ,  Deum  a  mundo 
Cartesium  amovisse  ,  quod  primo  motu  semel  im- 
presso  ,  et  motus  legibus  quibusdam  primo  impositis, 
inde ,  quidquid  accidit ,  manare  declaraverit ,  neque 
Mltra  Deum  vocaverit,  quum  finales  causas  a  contem- 
plationibus  physicis  rejiciendas  esse  senserit.  Non 
attendit  Cudworthus  ad  doctrinam  illam  de  creatione 
continuata,  qua  admissa,  nihil  tale  adhuc  objicien- 
dum  est,  quum  ille  qui  Deum  perpetuo  creare  conten- 
dit ,  non  Deum  a  mundo  amovere  merito  dicatur.  Yero 
autem  multo  propior  erit  ,  qui  Cartesium  insimulet 
quod  nimium  Deo  naturse  immisceat ,  quam  quod  ni- 
mium  ab  ea  averterit.  A  Cartesio  ad  Malebranchium 
quam  ad  Epicurum  proclivior  est  via.  Quod  vero  ut 
sensit  Leibnitzius,  in  creationem  continuam  ut  aCarte- 
sianisexplicatur,  invehitur,  idestsecundarumcausarum 
negationem,  et  naturae  ipsius,substantialiterexistentis, 
et  creatarum  rerum,utaprincipio  priore  distinctarum, 
negationem  :  haec  est  enim  totius  doetrinee  conclusio. 
Nulla  enim  resvere  existit ,  nisi  quae  a  caeteris  rebus 
substantialiter  distinguatur,  nulla  autem  est  vera  dis- 
tinctio  ,  nullum  verum  substantiae  fundamentum,  nisi 
facultasagendi:  nihil  igitur  veroab  aliisdistinctum  quod 
omni  potestate  et  munere  efficaci  destitutum  habea- 
tur.  Quum  hujus  deductionis  tenorem  secutus  sit 
Leibnitzius,  principium,  unde  caetera  derivant,  id  est, 
continuam  creationem  ,  omnibus  carpit  argumentis. 

2°  Hanc  philosophiam,  quae  corpusc;lis  nititur,  sec- 

tatur  Cudworthus ,  et  atomos  esse  praedicat ,  non  qui- 
dem ,  eos  ,  quos  Leibnitzius  subslantice  aiomos  vocat , 
id  est  simplices  et  inextensas  monadas,  facultate  agendi 
praeditas ,  at  materice  atomos ,  id  est  extensas  et  inse- 
cabiles  extensionis  particulas.  Leibnitzius  autem  docet 
ea  ,  ex  quibus  res  corporeae  existunt ,  elementa,  non 
corpuscula  esse  (quantulacumque  sint ,  quum  nullius 
sit  ponderis  parvitudo) ,  sed  cfepetc,  iwepye/s^  ,  jjwJ*y$*<g 
(latino  sermone  penuria  ad  graecos  confugere  liceat) , 
ita  ut  corporum  elementa  non  sint  corporea.  Cudwor- 
thus  noster  naturas  plasticas ,  extra  materiam ,  cor- 
pusculis  elementaribus  praesidentes  ,  et  rerum  zo  eu  v,al 
itaXw?  ordinantes ,  admittit ,  quibus  Leibnitzius  dice- 
bat  sese  satis  favere ,  nisi  quod  extra  atomos  secun- 
dum  Cudworthi  sententiam  existant  et  extrinsecus  ma- 
teriae  elementa  disponant  ;  monades  autem  sint  ipsae 
res  ,  ipsi  atomi  :  corpora  non  extrinsecus  vitam  acci- 
piant,  sed  per  se  et  necessario  vivant.  Si  Cudwortho 
credas  ,  non  omi  es  naturae  motus  mecanice  explicandi 
sunt :  si  Leibnitzio  ,  nullus  est  motus  nisi  mecanicus, 
quanquam  elementa ,  et ,  ut  ita  dicam  ,  motus  sub- 
strata ,  non  mecanica  sint,  sed  dynamica ,  id  est 
evepyetav  contineant.  Denique  ,  naturarum  plasticarum 
idea  quam  maxime  est  vaga  et  obscura  ,  de  quibus  in- 
certum  videtur  utrum  corpora  an  spiritus  merito  nomi- 
nentur,  utrum  facultates  an  substantiae,  quae  quidem, 
etsi  adversetur  Cudworthus,  non  multum  a  formis  sub- 
stantialibusdifferant.  Monadesautem,  aLeibnitzionun- 
cupatae,  perspicue  intelliguntur ,  non  quidem  a  fan- 
tasia,  at  certe  a  mente  et  ratione,  simplices  enim  , 
evepyeta  praeditae ,  semper  in  conatum  arrectae  ,  ad 
exemplar  nostrae  ipsius  mentis  concipiuntur. 

Cudworthus  denique  non  eorum  est,  qui  nova  repe- 
riant,  et  qui  insolito  philosophandi  genere,  inven- 
torum  nomen  inter  philosophos  mereantur,  quales 
sunt  apud  veteres  Plato  et  Aristoteles,  Cartesius  et 
Leibnitzius  apud  recentiores.  Philosophum  illum  nos- 
trum  haud  immerito  dicemus,  non  sese  ipsum  sed  Pla- 
tonem  aut  Plotinum  Cartesio  opposuisse,  Cartesium 
autem  repudiasse,  non  tam,  quod  nova  ipse  tentaverit, 
quam  quod  Platonicam  viam  deserere  recusaverit,  et 
academicis  hortisinhseserit.  Quod  ad  plasticas  naturas 
attinet,  haud  longe  differunt  ab  archseis  Paracelsi,  a 
vitalibus  principiis,  et  ab  illa  animarum  et  demonum 
multitudine,  qua  abundat  mystica  neo-platonicorum 
doctrina.  Quo  circa  jure  dixeris  Cudworthum  hujus 
doctrinae  ultimum  interpretem  esse,  animum  profecto 
et  profundum  Marsilii  Ficini,  Pici  Mirandoli,  et  om- 
nium  qui  in  xvi°  sgeculo  philosophiam  platonicam  illus- 
traverunt  successorum.  Quos  tamen,  non  sine  prudentia 
sequitur.  Non  enim  mysticus  est,  ut  Henricus  Morus  , 
nam  rationis  jurain  Hobbesium  et  in  ipsumCartesium 
defendit,  et  quod  tam  eloquenter  in  Protagoram  a  Pla- 
tone  disputatum  erat,  renovat.  Quamvis,  mea  senten- 
tia  xvi  quam  xvn  propior,  non  tamen  omnino  a  doc- 
trinissuaetemporisalienusest,  nec  illaudabili  tempera- 
mento.  Cartesii  et  Platonis  dogmata  conciliavit,  et  recen- 
tem  physicam  pristinamque  metaphysicam  renovavit. 
Si  cui  in  hoc  tempore  justum  ecleciici  nomen  impone- 
retur,  huic  imponendum  censeo,  quo  sagacior  nemo 
fuit  et  facilior  in  opinionibusconciliandis.  llli  ingenium 
non  sublime,  at  certe  egregium,  affuit,  non  profundum 
quidem,  sed  acre.  Ab  opere  rectus  quidam  ordo  non 
abest,  Cartesii  autem  lucidum  diligentemque  ordinem 


-     57     — 

frustra  requiras.  Gopiosa  denique  doctrina  scriptor 
idem  abundat,  non  ea  vero  quse,  quo  rarius  et  oppor- 
tunius  adhibetur,  eo  valet  magis,  et  plus  roboris  ar- 
gumentis  adjicit. 

Ut  igitur  concludamus,  Cudworthum  dicemus, 

1°  A  scholastica  philosophia  dissentire,  quum  ato- 
misticae  physicae  adhgereat. 

2°  Ab  Hobbesio,  quum  mentem  a  corpore  separa- 
tum,  Deum  sapientem  rebus  nostris  providentem  et 
consulentem,  denique  aeternas  et  immutabiles  recti  et 
honesti  notiones  defendat. 

3°  A  Cartesio,  quum  invehatur  in  mecanica  et  ma- 
thematica  principia,  vitamque  aliquam  Deum  inter  et 
materiam  introducat. 

4"  A  Leibnitzio,  quum  naturam  plasticam  tanquam 
a  rebus  extrinsecam  consideret. 

5"  Denique  a  neoplatonicis,  quum  a  Cartesio  mu- 
tuetur,  quid  de  ratione  et  veritate  sentiat,  neque  illo 
cognitionis  genere  utatur,  quod  ultra  rationem  est,  vi- 
delicet  exiasin,  aut  quocumque  nomine  appelles,  mys- 
ticismumque  omnino  repudiaverit. 

Quamobrem  hanc  dicas : 

1°  Platonicum  esse,  non  mysticum. 

2°  Atomisticum,  non  epicureum. 

3°  Animata?  natura  defensorem  ,  non  strato* 
nicum. 

Deum,  Vitam,  Atomos  una  admisisse,  et  mixtione 
quadam  mirabili,  soleriissima  vero  temperatione,  in 
unum  conciliasse. 


FINIS. 


Parisiis.  —  E%  typis  E.  Thumot  el  Cie  ,  via  Kacine  ,  se. 

